Kunst – Kulturhavn365\nFernisering på fotos af Sluseholmen\nSkrevet af admin d. 25/06/2018 . Uploaded i ARTIKLER, Sommer, Kunst, På land.\nFotoudstilling om Sluseholmen prydede en væg i Sydhavnen.\nI forbindelse med Sluseholmens havne- og kanalfestival 2017 udstillede fotograf Andreas Fog-Petersen 20 fotos af Sluseholmen.\nAndreas Fog-Petersen havde fulgt Sluseholmen siden den spæde start og set, hvordan tegninger og planer blev til virkelighed.\nUdstillingen viste fotografens kærlighed til området og al den skønhed, der er at finde her. Den viste desuden, hvordan virkeligheden pludselig er blevet flottere og sjovere end de tegninger, som ideen om Sluseholmen blev solgt på i sin tid.\nDe 20 fotos tog udgangspunkt i mødet mellem moderne arkitektur og natur, mellem vand og by og mellem den gamle havn og det nye København. Hermed forsøgte Anders Fog-Petersen at illustrere, hvordan Sluseholmen stadig udfolder sig for øjnene af beboerne, når de er på vej til arbejde, følger børnene til institution eller går en aftentur med hunden.\nSTED Sluseholmen 24, 2450 København SV\nTIDSPUNKT 13/8 2017 kl. 11-12\nARRANGØR Andreas Fog-Petersen\nFOTOCREDIT Andreas Fog-Petersen og Joan Osted Thomsen\nLÆS MERE Andreas Fog-Petersen\nSkrevet af admin d. 24/06/2018 . Uploaded i ARTIKLER, Sommer, Kunst, På land.\n35 meter langt undervandsmaleri på et metrohegn.\nVærket hedder “Elevation: None” og forestiller en gruppe mennesker, som svømmer under vand. Figurerne er malet på to meter høje krydsfinerplader, som er sat sammen til ét langt undervandsmaleri.\nJacoba Niepoort er fascineret af at arbejde med vand som tema. Som hun siger, falder lyset nemlig meget anderledes, når man er under vand. Samtidig har hun arbejdet med en særlig maling, som hedder “AURO”. Den er vandbaseret og giver mulighed for at male mange lag.\nFerniseringen fandt sted den 29. juni 2017, hvor alle interesserede var inviteret til at komme og se det færdige resultat. Som kusntneren fortæller:\nDet er altid den mest spændende del af det at komme ned her. Det er ofte sådan med processen, fordi det er umuligt at finde så stor en plads indendørs.\nJacoba Niepoort fik støtte af Kulturhavn365 til at male værket.\nSTED Southamptongade (hvor den krydser Helsinkigade), 2150 Nordhavn\nTIDSPUNKT 29/6 2017 kl. 16.30-18.00\nScenekunst under åben himmel på Ofelia Plads.\nCPH STAGE er en årligt tilbagevendende teaterfestival, der byder på forestillinger, readings, koncerter, fester, debatter og meget mere. Over 10 dage sætter festivalen fokus på, hvad dansk teater kan, vil og skal.\nI år præsenterede CPH STAGE en lang række udendørsforestillinger på Ofelia Plads lige ved årets festivalcentrum: Skuespilhuset.\nI den forbindelse havde de skabt et scenografisk rum med sandkasse og teaterstole på pladsen. Her kunne publikum tage plads i en liggestol og nyde skuet over havnen. Som festivalleder Morten Krogh fortæller:\nOfelia Plads var en fin plads til aktiviteten på grund af de mange publikummer og den flotte og spektakulære beliggenhed.\nMorten Krogh / Cph Stage\nForestillinger på Ofelia Plads\n“The Balance”: En nycirkusforestilling om balancens essens\n“Helte Street Performance”: Interaktiv teaterproces med musik, ord og gedigen heltetræning\n“The Nordic Beasts”: Et soloevent fyldt med ritualer, rødder og identitet\n“Omnipresence”: En mobil “Omnibus” med fokus på vores altomfavnende overvågningskultur\n“Walking Workshop”: Performativ byvandring, hvor deltagerne i stilhed skulle interagere med byrummet og genoplive deres indre legebarn\nTeateraktiviteterne på Ofelia Plads og iscenesættelsen af området var støttet af Kulturhavn365.\nSTED Ofelia Plads, Kvæsthusbroen, 1250 København K\nTIDSPUNKT 3/6 – 11/6 2017\nARRANGØR Cph Stage\nLÆS MERE Cph Stage\nSkrevet af admin d. 24/06/2018 . Uploaded i ARTIKLER, Forår, Kunst, På land.\nHavnevandring med tegneblyant og papir.\nI april 2017 tegnede cirka 20 københavnere sig vej gennem Københavns Havn.\nDen alternative byvandring varede 2,5 time og var arrangeret af undervisningsenheden Det Mobile Akademi. Kunstner Lisbeth van Deurs gav tegnetips, mens kunsthistoriker Stine Sørensen fortalte historiske fakta om de steder, turen besøgte.\nDeltagerne mødtes ved Christianshavn Metro og gik ned til turens første tegnestop ved kajen under Knippelsbro. Efter et par tegneøvelser hoppede gruppen på havnebussen og sejlede til Nyhavn.\nI Nyhavn ventede en særlig overraskelse, da en af deltagerne pludselig brød ud i operasang. Den smukke sang og de flittige tegnere fik en del opmærksomhed fra forbipasserede turister. Flere stoppede op og kiggede tegnerne over skulderen for at se de kunstneriske fortolkninger af området.\nSidste stop var området omkring Refshalevej 151, hvor en række hvide skulpturer blev dagens sidste tegneobjekt. Her blev der også tanket op med kaffe, kiks og kakao.\nI løbet af eftermiddagen blev deltagerne introduceret for en række udvalgte materialer og tegneteknikker, der skærpede sanserne og indfangede havnemiljøets stemning. Som Det Mobile Akademi forklarer:\nHavnen er en enestående og stemningsfuld scene, hvor man kan tegne og skabe sine egne bybilleder.\nStine Sørensen / Det Mobile Akademi\nDet Mobile Akademi ønsker at viderføre havnevandringskonceptet, så hold udkig efter kommende vandringer. Havnevandringen var støttet af Kulturhavn365.\nSTED Knippelsbrogade, Nyhavn og Refshaleøen\nTIDSPUNKT 23/4 2017 kl. 13.00-15.30\nARRANGØR Det Mobile Akademi\nLÆS MERE Det Mobile Akademi\nI går var i dag fremtiden\nEn tidskapsel som interaktiv performance.\nDen uafhængige kunstnergruppe zURBS arbejder med performance i byrummet og er baseret i Zurich, Berlin, London og København.\nVed denne performance indsamlede de øjebliksbilleder og perceptioner af det umiddelbare landskab. Arrangementet stillede spørgsmål som: Hvordan oplever vi havnen denne dag? Hvad drømmer fodgængeren om? Hvordan oplever turisten udsigten? Hvordan føles vindens brise? Hvilket lydbillede sætter scenen? Hvilke historier vil vi fortælle fremtiden? Inkluderer vi de negative aspekter, eller tegner vi et glansbillede?\nAlle havnens brugere og forbipasserende blev inviteret til at tænke over, hvad de ønskede at gemme fra denne dag. På den måde blev alle forvandlet til “nutids-arkæologer”.\nKunstnergruppen bevægede sig langs havnen udstyret med værktøj, papir, kameraer, lamineringsmaskine med mere. Undervejs indsamlede de materialer, minder og oplevelser til en tidskapsel. Denne blev til slut begravet i Københavns mulm for fremtidens arkæologer at finde.\nSTED Fra Sandkaj i Nordhavn til Sydhavnstippen og Operaen\nTIDSPUNKT 17/5 – 18/5 2016


Macrodot opgraderer maskinparken\nMacrodot opgraderer maskinparken med nye latexprintere\nFirmaet Macrodot i Varde, der er kendt som underleverandør for skilte- og den grafiske branche, har igennem en årrække kendt til og anvendt Latex printteknologien fra HP.\nSom underleverandør printer Macrodot dagligt på rigtig mange forskellige materialetyper og har behov for korte omstillingstider og leveringstider.\nHos Macrodot har vi behov for høj fleksibilitet og produktivitet, hvilket HP Latex printerne tilbyder.\nVi har gode erfaringer med Latex printerne og den nye generation af maskinerne er blevet endnu nemmere at betjene, så vores folk er glade for investeringen.\nSean Jäpelt Holm https://macrodot.dk/\nNetop her opfylder Latex printerne perfekt behovet. Latex printerne er utroligt alsidige med hensyn til printmedier og de er nemme at betjene for printoperatørerne.\n4 nye HP Latex 570 printere er netop blevet installeret hos Macrodot, for at kunne følge med de stigende produktionskrav.\nSean fra Macrodot udtaler ”Hos Macrodot har vi behov for høj fleksibilitet og produktivitet, hvilket HP Latex printerne tilbyder. Vi har gode erfaringer med Latex printerne og den nye generation af maskinerne er blevet endnu nemmere at betjene, så vores folk er glade for investeringen. At de vandbaserede print også giver en miljømæssig fordel og at printene er tørre med det samme skaber yderligere en win-win fordel for os”\nAt latex printteknologien er blevet en standard indenfor branchen bekræftes af, at HP Latex 570 printeren var den mest solgt printer i Danmark i 2017. Der er flere årsager til dette, men med 3 ltr. farve systemet og tilhørende lave produktionsomkostninger kombineret med de ovennævnte features, gør HP Latex 570 til et fornuftigt valg.


DF spidskandidat Tfoil skal installeres igen\nDF spidskandidat: T-foil skal installeres igen\nJess Christian Persson besøgte for nylig Christiansborg, og der var bred enighed i DF, om at bornholmerne skal sikres bedre færgekomfort, blandt andet ved en geninstallering af en t-foil.\non 12.12.2018, 13:15\nDansk Folkepartis formand, Kristian Thulesen Dahl, og transportordfører, Kim Christiansen havde tirsdag eftermiddag besøg på Christiansborg af partiets spidskandidat på Bornholm, Jess Christian Persson.\n- Der var enighed om, at det er afgørende for bornholmerne, at der sikres en bedre komfort på bornholmerfærgen. Det skal blandt andet ske ved at få installeret den såkaldte t-foil på færgen, fortæller Jess Christian Persson, og fortsætter:\n- Samtidig skal priserne ved brug af færgen være mere forudsigelige for bornholmerne. Så prisstrukturen skal gerne justeres.


Arndal Boot Camp Classic | Arndal Spa & Fitness\n« Maria Witthøft\nJeg tabte 9,2kg rent fedt, tog 300g muskelmasse på, fik forbedret mit kondital med 55%.\nDet har været en oplevelse for livet at være på Boot Camp hos Lotte. Jeg er på 12 uger blevet 16 år yngre og kan igen de samme ting, som da jeg var 16 (jeg er 32).\nEn bootcamp hos Lotte Arndal er meget mere end at tabe sig: Det er nøglen til et nyt univers. Jeg føler, at jeg er vågnet op af en form for dvale på de 12 uger.\nFør kunne jeg ikke løbe mere end 15 sekunder på løbebåndet ad gangen. Jeg var nødt til at holde pause og gå for at få vejret. Nu 12 uger efter kan jeg løbe over en time uden pauser og uden at blive forpustet. Det er blevet en fornøjelse for mig at løbe – og det havde jeg aldrig forestillet mig, at det skulle eller kunne blive.\nEn vigtig ting jeg har lært, er at spise for at leve. Ikke leve for at spise\nJeg har lært at mærke, hvad der er sult, og hvad der er andre ting. Har jeg lyst til at spise, fordi jeg er sulten, eller fordi jeg er ked af det eller stresset?\nFør jeg startede hos Lotte, har jeg trøstespist rigtig meget uden at være klar over, at det var det, jeg gjorde. Men den metode Lotte benytter sig af i sit Bootcampforløb gjorde mig bevidst om mine vaner, hvorfor jeg spiser, når min krop reelt ikke har brug for det.\nDet er ikke er et weekendkursus, det er et 12 ugers forløb. Og nu kender jeg årsagen til mine spisevaner og fået god mulighed for at ændre dem og grund til ikke uden videre at falde tilbage til det gamle.\nJeg er blevet en ny og mere powerful udgave af mig selv\nAlle burde forære sig selv denne fantastiske rejse til en stærkere og mere bevidst, og ikke mindst yngre, udgave sig selv. Jeg blev overrasket over, hvor stærk jeg faktisk kunne blive, både fysisk og mentalt – og hvor meget power jeg i virkeligheden går og gemmer på.\nJeg tabte 9,2kg rent fedt, tog 300g muskelmasse på, fik forbedret mit kondital med 55%, blev stærkere, fået mere energi, blev mere bevidst om mine vaner, lærte at løbe, lærte at kunne lide at løbe, kom i god balance med mig selv og min krop.\nJeg har gennemgået en helt fantastisk udvikling. Det var en oplevelse for livet.\nKærlig hilsen Pernille, Bootcampdeltager


16. februar 1917 – Avisen Hejmdal: “Fra Felten … saaret i Hovedet” | Den Store Krig 1914-1918\n16. februar 1917 – Avisen Hejmdal: “Fra Felten … saaret i Hovedet”\n16. februar 2017 MBN\tSkriv en kommentar\nAvisen Hejmdal udkom i Aabenraa. Det var den dansksindede rigsdagsmand H.P. Hanssens talerør.\nSlagtermester P. Clausen og Hustru, Slotsgade i Aabenraa, har modtaget det tunge Budskab, at deres Søn Alex er falden ved Somme. Han ramtes af en Granatsplint i Hovedet, mens han stod Vagt, og var død paa Stedet. Alex Clausen, der havde lært Slagterhaandværket, blev kun 20 Aar gammel. Han har været ved Fronten siden sidste Efteraar.\nHans Toft og Hustru i Tornum ved Lintrup har modtaget den sørgelige Efterretning, at deres Søn Karl er falden. Han blev kun 20 Aar gammel. Der vil blive holdt Mindegudstjeneste for ham Søndag den 18. Februar om Eftermiddagen Klokken 13 i Lintrup Kirke.\nLandsstormmand Emil Westphal fra Holebøl Mark er som Følge af en Mineeksplosion blevet saaret i Hovedet, saa han nær havde mistet Synet . Har dog selv, skønt næppe læseligt, kunnet skrive hjem til sin Familie. Seks andre Kammerater maatte ifølge ”Fl.A.” lade Livet, medens Westphal blev reddet af Feldweblen. Han er bleven indlagt paa et Feltlasaret.\nLøjtnant Olesen, Søn af Skatteopkræver Olesen i Haderslev, er ifølge ”S.Gr.” bleven saaret i det ene Ben og befinder sig paa Transport til Indlandet.\nHerman Clausen, Søn af Mælkehandler Clausen i Haderslev, der for nylig blev dekoreret med Jernkorset, er ifølge ”S.Gr.” ogsaa bleven saaret i det ene Ben.”\nMurer Schrøder fra Kolstrup ved Aabenraa, der har været med paa Balkan siden Krigens Begyndelse, er bleven dekoreret med Jernkorset. Han var i Forvejen Indehaver af det meklenborgske Fortjenstkors.\nSlagter Hans Haar fra Degnegade i Haderslev, der har deltaget i mange haarde Slag, har ifølge ”Dv.” ligeledes faaet tildelt Jernkorset.\nFørstestyrmand Rudolf Heitmann fra Aabenraa, der gør tjeneste om Bord paa en Undervandsbaad, er fra Underofficer bleven forfremmet til Dæksofficer. Heitmann har tidligere modtaget Jernkorset.\nUnderofficer Skov fra Barsmark, der blev saaret forrige Aar, er nu bleven hjemsendt som uduelig til Militærtjeneste.\nForrige indlæg16. februar 1917 – De faldneNæste indlægFra samlingerne: Marinestopur


SDU-rektor vil ikke udelukke fyringer efter 2016 - MX.dk\nHar du en god historie eller et tip? Kontakt redaktionen på news@mx.dk 03/02-16 14:59\nRektoren på Syddansk Universitet kan ikke afvise en fyringsrunde som følge af regeringens besparelser. Det kan ikke udelukkes, at Syddansk Universitet også må afskedige og afvikle stillinger. Det siger Henrik Dam, som er rektor på Syddansk Universitet, efter Københavns Universitet bliver nødt til at skære 532 stillinger.Nedskæringen vil omfatte både undervisere, forskere og ansatte i service og administrativt arbejde og sker på grund af regeringens besparelser i forbindelse med finansloven. Også Syddansk Universitet har måttet lide et tab som følge af besparelserne. I år budgetterer universitetet med et underskud på 70 millioner kroner.- I 2016 tager vi det tab, som vi lider som følge af finansloven, over vores egenkapital. Og så skal vi finde ud af, hvordan vi skal forholde os de næste tre år. Om det fører til afskedigelser, kan jeg ikke sige endnu, for vi er ikke færdige med processen, siger Henrik Dam til Ritzau. Det vil hurtigt kunne mærkes, når der er færre forskere til at uddanne unge generationer, siger rektor ved Syddansk Universitet, Henrik Dam.- Det har betydning for den forskning, der kommer til at foregå. Og i og med vores uddannelser er forskningsbaserede, kommer det også til at gå ud over dem, siger han.Fra rektor på Københavns Universitet Ralf Hemmingsen lyder det ligeledes, at det ikke er en lys fremtid, som universiteterne går i møde, hvis politikerne fastholder deres sparekurs.I alt skal Københavns Universitet spare 500 millioner kroner, som svarer til cirka seks procent af den samlede omsætning. - Det er en ulykkelig situation for de medarbejdere, der bliver ramt. - Men det, som jeg er mest bekymret for, er, hvad der er den politiske langsigtede tænkning med universiteterne, siger Ralf Hemmingsen til Ritzau.Fra undervisnings- og forskningsminister Esben Lunde Larsen lyder det, at besparelserne er nødvendige. - Det er altid svært at vende en økonomi, som er gået opad i mange år. Og det gør selvfølgelig ondt på KU og hele sektoren, siger Esben Lunde Larsen til Ritzau.- Jeg er ikke gået ind i konsekvenserne af besparelserne for den enkelte institution, fordi jeg har tillid til, at ledelserne håndterer udmøntningen af besparelserne, som de finder bedst, siger ministeren./ritzau/


Forskernes stemme i europæisk forskningspolitik\nTil fagfolk›Forskning & innovation›Nyheder om forskning og innovation›Forskernes stemme i europæisk forskningspolitik\nCopenhagen Research Forum II er netop afsluttet, og en rapport med anbefalinger om implementering af EU’s kommende rammeprogram, Horizon 2020, ligger klar.\n31. oktober 2012, KL 15:20\nEn udvalgt skare af de europæiske topforskere, der deltog i Copenhagen Research Forum (CRF) i januar 2012, har endnu engang været samlet i København med henblik på at levere en lang række klare anbefalinger fra forskningsverdenen til EU-systemet om Horizon 2020, det kommende rammeprogram for forskning og innovation.\nResultatet er en ny rapport, som netop er udkommet under titlen ”Copenhagen Research Forum II – Recommendations for the optimal implementation of Horizon 2020”.\nDialog mellem forskere og beslutningstagere i EU\nFormålet med Copenhagen Research Forum II (CRFII) er, ligesom forgængeren, at give Europas forskere en stemme i europæisk forskningspolitik. De er talerør i den gensidige dialog mellem forskere og beslutningstagerne i EU med henblik på at skabe det bedst mulige grundlag for arbejdet med Horizon 2020.\nCRFII er også denne gang finansieret af DTU, Københavns Universitet og Region Hovedstaden gennem det fælles EU-forskningskontor, creoDK.\nPå opfordring af Europa-Kommissionen\nKlinikchef, professor, dr.med., Liselotte Højgaard har endnu engang varetaget den ledende rolle i CRFII, og 12 topforskere med forskellig videnskabelig baggrund fra både ind- og udland har bistået hende.\nOver de sidste tre måneder har deltagerne i CRFII på direkte opfordring fra Europa-Kommissionen forholdt sig konkret til implementeringen af Horizon 2020 og diskuteret hvilke virkemidler, EU bør tage i brug for bedst muligt at understøtte forskning og innovation, som kan løse samfundets store problemer.\nFire elementer har været gennemgående for CRF-deltagernes diskussion:\nI den nye CRF II rapport kan du læse forskernes konkrete bud på, hvordan EU kan facilitere et solidt grundlag for ovenstående fire elementer.\nPubliceringsdato: 31-10-2012 16:20


Halloween af Nils Hartmann - Hæftet Bog - Gucca.dk\nHalloween - Nils Hartmann - Bog\nSelv om Halloween er en meget gammel skik, er den temmelig ny i Danmark. I denne bog kan man læse om hvordan Halloween i løbet af flere tusind år er blevet, som skikken er i dag. Læs også om... Læs mere.\nSelv om Halloween er en meget gammel skik, er den temmelig ny i Danmark. I denne bog kan man læse om hvordan Halloween i løbet af flere tusind år er blevet, som skikken er i dag. Læs også om mange af de ting, der er knyttet til Halloween: Flagermus, græskarlygter, hekse, monster-mad og skeletter. Opgaver på: fagbog. gyldendal. dk\nVed online handel er det vigtigt, at sikkerheden er i orden, og derfor er det et område, vi har stor fokus på. Vores Internet betalingsløsning er godkendt af NETS, hvilket fungerer som din garanti for sikkerheden bag din online betaling. Derfor er handel og betaling online altid helt sikkert hos Gucca.dk.\nVi giver altid 30 dages returret, og det er uanset hvilke varer, du har købt hos Gucca. Så hvis du har fortrudt dit køb, og ikke ønsker at beholde varen, kan du returnere din vare tilbage til os uden videre, og herefter vil vi sørge for, at dine penge bliver refunderet. Inden du sender din returvare tilbage, er det en en god ide, at tage kontakt til os først.\nFor os er det vigtigt, at du modtager din vare så hurtigt og sikkert som muligt. Indenfor 1-2 hverdage vil du få din vare tilsendt. Det eneste som kan forlænge leveringen, er, hvis varen ikke er på lager. Du kan altid se den nøjagtige lagerstatus på den enkelte vare. Tag fat i os såfremt du alligevel måtte have spørgsmål til enten lagerstatus eller leveringstid for en vare.\nDet er muligt at vælge blandt mange typer betalinger, når du køber hos Gucca. Du bør selvfølgelig vælge den mulighed, der passer dig bedst. Lige meget hvilke af vores betalingsmuligheder du benytter, så kan du altid handle sikkert og trygt hos os. Her kan du finde alle vores betalingsmuligheder. Først når din vare er afsendt, bliver beløbet hævet fra din bankkonto.\nHvis der opstår problemer eller spørgsmål, når du besøger vores shop, er du naturligvis altid velkommen til at skrive eller ringe til os. Vores kundeservice er åben for henvendelser på hverdage mellem klokken 10-15, og vi tager imod din henvendelse med godt humør.\nNår du har bestilt dine varer, kan du altid følge ordren, og vide hvornår du modtager den. Når du har betalt og modtaget din kvittering, får du mulighed for at gå ind på din egen ordreside. Fra ordresiden kan du følge med i, hvor langt forsendelse er kommet. Du vil også modtage en e-mail i det øjeblik, vi sender dine produkter.\nHalloween, Traditioner, Halloween, Studiebøger, Bog\nNiveau: folkeskoleniveau. Halloween er en gammel skik, selvom den er temmelig ny i Danmark. Med historien om halloween gennem flere tusind år og de ting der knytter sig til den: [...] hekse, græskar, skeletter osv.\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__studiebøger path__nilshartmann path__desmåfagbøger path__halloween\n239,95 krBalders Død - Bog


Infinity Hearts Sikkerhedsøjne/Amigurumi øjne Brun 30mm - 5 sæt med PrisGaranti - kr. 24.50\nHjem / Håndarbejde / Bamse- og nissetilbehør / Sikkerhedsøjne / Infinity Hearts Sikkerhedsøjne/Amigurumi øjne Brun 30mm – 5 sæt\nVarenummer (SKU): 5713410007662 Kategorier: Bamse- og nissetilbehør, Håndarbejde, Sikkerhedsøjne Tag: Infinity Hearts\nInfinity Hearts Sikkerhedsøjne/Amigurumi øjne Brun 30mm – 5 sæt … læs mere her\nInfinity Hearts Sikkerhedsøjne/Amigurumi øjne Brun 30mm – 5 sæt beskrivelse:\nNavn: Infinity Hearts Sikkerhedsøjne/Amigurumi øjne Brun 30mm – 5 sæt\nLæs mere om Infinity Hearts Sikkerhedsøjne/Amigurumi øjne Brun 30mm – 5 sæt her.\nInfinity Hearts Sikkerhedsøjne/Amigurumi øjne Brun 30mm – 5 sæt – Garn og strik er blevet moderne\nFlere og flere er, begyndt at fordybe sig i garnnøgler, strikkepinde, opskrifter, masker og hæklenåle- og tro ikke det kun er kvinder, vi jo fordomsfuldt betragter som den eneste målgruppe for garn og den slags. Vi er rykket et par generationer ned i dag der køber garn, stikkepinde, strikkemønstre osv. Rito.dk har altid rigtig, rigtig mange varenumre på lager indenfor strikning. Det er let at beslutte sig for at købe garn, når man får, prisgaranti og et helt år hvor du kan fortryde dig køb – der er 365 dages returret, så du kan roligt købe Infinity Hearts Sikkerhedsøjne/Amigurumi øjne Brun 30mm – 5 sæt.\nInfinity Hearts Sikkerhedsøjne/Amigurumi øjne Brun 30mm – 5 sæt med prisgaranti\nInfinity Hearts Sikkerhedsøjne/Amigurumi øjne Brun 30mm – 5 sæt er tilføjet i shoppen på grund af den store efterspørgsel i den populære kategori Håndarbejde > Bamse- og nissetilbehør > Sikkerhedsøjne. Vidste du, at du også får hele 365 dages returret oven i hatten når du køber Infinity Hearts Sikkerhedsøjne/Amigurumi øjne Brun 30mm – 5 sæt. Du kan roligt gøre som rigtig mange andre har gjort før dig og købe din Infinity Hearts Sikkerhedsøjne/Amigurumi øjne Brun 30mm – 5 sæt ved den velkendte shop Rito.dk, der giver dig det store udvalg af de produkter du leder efter. Hos webshoppens store udvalg kan du shoppe løs efter lækre varer, det kan jo passende være Infinity Hearts Sikkerhedsøjne/Amigurumi øjne Brun 30mm – 5 sæt. Ved at købe dine varer i en webshop er priserne bedre- når webshoppen sparer de penge som en almindelig butik bruger, så kommer det dig til gode.\nInfinity Hearts Sikkerhedsøjne/Amigurumi øjne Brun 30mm – 5 sæt med 365 dages returret\nKøber du produkter i forskellige webshops, er du sikret lidt bedre rettigheder, som du ikke nødvendigvis får i fysiske butikker. Du skal kunne returnere dine varer i 14 dage. når du har handlet dine varer, der er endda shops, der vælger at give mere som ligger udover de lovpligtige 14 dage. Når webshops ligger online, får du med et par klik et stort udvalg , og det er let at gennemskue, hvilken pris og betingelser der er bedst, i den store skov af webshops, der er derude. Du kan oven i købet gøre det når du sidder på toilettet med din mobiltelefon. Ved at købe dine varer online, slipper du for, at bæreposen med varerne går i stykker på vej hjem. Et fragtfirma som f.eks. Postnord eller GLS sender varerne til din adresse, alternativt kan de sendes til dig arbejde, så vælg det, der passer bedst til dig. I dag er der ingen grund til at skulle stå i kø ved en kasse – ved online handel så det er direkte til kassen, når du er færdig med at handle, så det er slut med at blive irriteret over langsomme mennesker i køen.\n23 reviews for Infinity Hearts Sikkerhedsøjne/Amigurumi øjne Brun 30mm - 5 sæt\nVær den første til at anmelde “Infinity Hearts Sikkerhedsøjne/Amigurumi øjne Brun 30mm – 5 sæt” Annuller svar


Google Assistant tager et syvemileskridt i år - recordere.dk\nGoogles virtuelle assistent ser ud til at øge sit forspring til Siri og Alexa i år.\nUnder keynoten, der åbnede Google I/O tirsdag aften dansk tid, blev en række af nyhederne på vej til Assistant præsenteret, og her skal Apple og Amazon snart op på mærkerne, hvis de skal være med.\nFørst og fremmest breder Assistant sig snart ud til hele verden. Vi har allerede fået bekræftet, at Assistant er på vej på dansk, men det bliver faktisk som et led i en større udrulning, hvor 80 lande får adgang til Assistant på 30 forskellige sprog, inden året er omme.\n“We’re bringing Google Home and Google Home Mini to seven new countries later this year: Denmark, Korea, Mexico, the Netherlands, Norway, Spain and Sweden”\nVia deres stemmeteknologi, Wavenet, er det også lykkedes Google at få lavet seks nye stemmer til Google Assistant, hvoraf mindst én kunne siges, i trit med tidsånden, at være kønsneutral. Sangeren John Legend har også været i studiet hos Google og indtale en Assistant-stemme, så man vil kunne bruge ham som virtuel assistent (på engelsk) senere i år. Det er vist første gang, en kendis har lagt stemme til en virtuel assistent. Google lover også, at de arbejder hårdt på at få alle de vigtigste dialekter og accenter af de forskellige sprog ombord i assistenten.\nGoogle Assistant får også udvidet sin kontekstuelle forståelse. Det betyder to ting. Dels behøver du ikke sige ”Hey Google” hver gang, du vil have den til at gøre et eller andet. Hvis du følger op med en kommando, der er relateret til den første, behøver du ikke specificere, at du taler til Assistant. Det kan den selv finde ud af. Samtidig vil man også kunne give den dobbelt-kommandoer, som f.eks. at sige ” Hey Google, spil noget jazz og skru musikken op på 8”.\nGoogle Assistant får også endnu mere visualitet ombord. Med andre ord kommer den til i højere grad at vise ting på smartphone-skærmen, eller på skærmen på Googles nye SmartDisplays, som de laver sammen med en række forskellige producenter. Disse blev præsenteret på CES i år og begynder at komme på markedet i juli. Her halter Google lidt efter Amazon, der med Echo Show allerede har lavet en Alexa-højttaler med skærm, hvor mange informationer med mere bliver vist.\nHer viser Google hvordan en robot kan ringe op og bestille tider hos frisør og restaurant.\n(Hvis afspilniningen ikke starter ved opringningen kan der spoles frem til 1:56:00)\nKan ringe folk op for dig\nDisse SmartDisplays kan dog mere end blot vise informationer baseret på stemmekommandoer. Du kan også se YouTube (og tv via YouTube TV, hvis du bor et sted, hvor det tilbydes) eller bruge dem til videochat eller overvågning af hjemmet – alt sammen noget, der kan styres via Assistant.\nAssistant kommer også til at blive integreret direkte i Google Maps senere i år, med endnu flere funktioner end den nuværende integration, der primært er Assistant, der kan tage imod kommandoer til Maps. Den tættere integration vil f.eks. betyde, at du kan sætte dig ind i bilen på vej hjem fra arbejde og sige ”Hey Google, fortæl min kæreste, hvornår jeg kommer hjem og spil noget blues”. Herefter vil assistenten bruge Maps til at finde din ankomsttid, sende den til kæresten via f.eks. SMS og sætte noget blues på anlægget via f.eks. Spotify.\nEndelig demonstrerede Google også noget, der muligvis er lidt mere skræmmende. En fremtidig version af Assistant vil kunne ringe op og bestille bord på en restaurant eller en frisørtid for dig.\nPå ægte optagelser af telefonsamtaler kunne man høre, hvordan assistenten kunne forstå og forklare personen i den anden ende, hvad der var behov for. Frisøren og restaurant-medarbejderen i den anden ende af de to telefonsamtaler opdagede vist aldrig, at det var en maskine, der ringede til dem. Det virker praktisk, men vil på den anden side nok få en del teknologi-etikere op på mærkerne.\nHeldigvis er der tale om en teknologi, Google stadig arbejder på, så der er stadig tid til at diskutere, hvordan den skal bruges.\nForrige artikelTIDAL beskyldes for fusk med lyttertal\nNæste artikelSteam Link: Computerspil på Apple TV, Android TV, tablet og smartphone


Departementet for Uddannelse, Kultur, Idræt og Kirke søger AC-fuldmægtig / Specialkonsulent til Uddannelsesafdelingen | Sermitsiaq.AG JOB\nDepartement for Uddannelse, Kultur, Idræt & Kirke søger nemlig en dygtig ny kollega til vores gymnasieteam.\nDu skal være en imødekommende holdspiller, gerne med erfaring fra at arbejde i en politisk styret organisation, og skal have spidskompetencer indenfor budgetter og økonomi og generelt være glad for at arbejde med tal.\nDepartementet søger derfor en fremsynet medarbejder til at sikre arbejdet med driften af området og være med til at skabe udvikling i arbejdsgangene og systemerne, der vedrører den gymnasiale uddannelse og samarbejdsparterne.\nMedarbejderens hovedansvarsopgaver vil være:\nArrangere centrale efteruddannelsesaktiviteter for gymnasieskolerne\nKoordinere og udvikle på sagsgangene ift. finanslovsprocessen på tværs af uddannelsesafdelingen\nKoordinere og udvikle på sagsgangene ift. gymnasieteamets interne budget\nDeltage i den løbende evaluering af uddannelsen\nSikre Departementets opgaver mht. scholarships til UWC – united world colleges\nHar en relevant faglig økonomisk uddannelse på kandidatniveau, f.eks. cand.oecon, cand.polit eller cand.merc, eller lignende\nFor yderligere oplysninger om stillingen, kontakt Afdelingschef Dorthe Bidstrup på 345723/ dbip@nanoq.gl eller IT-Koordinator Janus Chemnitz Kleist på 345407 / janu@nanoq.gl.\nAnsøgningsfristen er den 24/8 - 2021\nIdræt og Kirke søger AC-fuldmægtig / Specialkonsulent til Uddannelsesafdelingen


folketidende.dk - Lolland og Falster samlet et sted - Forside - Indland - Rigspolitiet slår fast: Sydsvenske turister skal vise negativ test\nRigspolitiet slår fast: Sydsvenske turister skal vise negativ test\nPolitiinspektør hos Rigspolitiet Peter Ekebjærg regner med, at præciseringer vil afslutte grænseforvirring.\n27. juni 2020 kl. 17:09 Af Ritzau\nDet er ærgerligt, at der har hersket forvirring om indrejsereglerne til Danmark, efter at en delvis genåbning af grænserne er trådt i kraft lørdag.\nDet siger politiinspektør hos Rigspolitiet Peter Ekebjærg.\nDer har blandt andet været uklarhed om, hvorvidt svenskere fra de tre sydlige regioner Skåne, Halland og Blekinge kunne komme ind i Danmark uden at skulle fremvise en negativ coronatest ved indrejsen. Eller om de blot kunne lade sig teste i Danmark kort efter indrejsen.\n- Det er selvfølgelig rigtig ærgerligt, at der har været forvirring om indrejsereglerne, siger Peter Ekebjærg.\n- Vi har arbejdet her til formiddag på at få præciseret reglerne, så det kommer til at stå mere klart for både borgerne og os selv, hvordan det skal administreres.\nSom reglerne er lige nu, kan ikke alle borgere fra Skåne, Halland og Blekinge rejse frit ind i Danmark uden at være blevet coronatestet derhjemme.\nDet skyldes, at regionerne i øjeblikket ikke lever op til regeringens kriterier for at være åbent.\n- Hvis formålet er det, vi kalder anerkendelsesværdige formål, altså at man for eksempel skal arbejde herovre, så er praksis den samme, som den hele tiden har været. Så kan folk indrejse (uden en negativ test, red.).\nVil svenskere fra de nævnte områder til Danmark som turister, gælder dog andre regler.\n- Så er forudsætningen for, at man kan indrejse, at man har en negativ coronatest. Altså en test, der viser, at man ikke har corona, og den må maksimalt være 72 timer gammel.\n- Det gælder i øjeblikket, fordi de tre sydlige regioner ikke er med på Statens Serum Instituts liste over åbne områder i Sverige, siger politiinspektøren.\nPeter Ekebjærg regner med, at præciseringerne i regelsættet vil få forvirringen til at forsvinde.\nSpørgsmål: Hvad tror du, årsagen er til, at der opstod denne forvirring?\n- Det tror jeg, ligger i, at det er et nyt regelsæt, der skulle køres på plads og tages i brug fra morgenstunden. Det er rigtig ærgerligt, at der har været forvirring om det, siger han.\nSpørgsmål: Så du regner med, at der nu kommer noget ro omkring det?\n- Ja, det er bestemt min forventning. Ud over at vi har kigget på vores tekst, og vi har kommunikeret, som jeg også gør her, så har vi også holdt møde med alle de politikredse, der har grænseovergange til Sverige.\n- Og drøftet igennem, hvordan praksis er, og hvordan regelsættet skal fortolkes og forvaltes.\n- Og dér er det min overbevisning, at nu er vi "aligned" (justeret, red.) hele vejen rundt, og nu kommer det til at køre stille og roligt, siger Peter Ekebjærg.\nGamle kendinge i top: Emma og William er mest populære navne\nErstatninger for mangelfulde kræftundersøgelser på Ringsted Sygehus svinger fra 22.000 til tre millioner.\nDer er 32 nye smittetilfælde med coronavirus i Danmark, mens en færre er indlagt på intensiv.\nFødevarestyrelsen opfordrer folk, der har købt astronaut-isene, til at levere dem tilbage eller kassere dem.\nEfter hård kritik trækker Hjerteforeningen nu to alternative behandlere fra pilotprojektet "P.S. I Love You".\nSelv om smittesporingsapp er erklæret sikker at bruge, må Udenrigsministeriets medarbejdere ikke hente den.\nFiskere smider færre fisk ud, når deres fartøjer videoovervåges, konkluderer forskere.\nI kommunen, hvor den grønlandske hovedstad ligger, stemmes der om, hvorvidt statue af Hans Egede skal fjernes.\nAntallet af indlagte med coronavirus i Danmark er steget med to onsdag. Det viser tal fra Sundhedsstsyrelsen.\nEfter otte måneder vender det danske bidrag til FN-missionen i Mali onsdag tilbage til Danmark.\nMandag valgte en dansk isproducent at droppe brugen af ordet eskimo. Det bør flere gøre, mener politiker.\nFlere børn på fodboldskoler har oplevet mavesmerter, feber og diarré efter smitte med sjælden tarmbakterie.\nDet har været en meget udfordrende sæson for jordbæravlerne, hvor det snart er slut med frilandsbærrene.\nTyskere, finner, nordmænd og danskere behøver fra torsdag ikke tage en coronatest for at rejse ind i Island.\nPremier Is overvejer ikke for nuværende at ændre navnet "Kæmpe Eskimo". Hansens Is har ellers skiftet.\nBørn under 15 år forstår med stor sandsynlighed ikke de mulige konsekvenser af at have samleje, mener læge.\nSundhedsstyrelsen anbefaler at bruge mundbind i visse situationer. Det gælder dog ikke børn inden skolealder.\nTV2's nyhedsdirektør kalder det en sejr for dement kvinde og hendes pårørende, at rådmand vil droppe forbud.\nBorgmester Jacob Bundsgaard bakker rådmand op i at frafalde krav om forbud mod skjulte optagelse på plejehjem.\nAnalyser af tre måltidssalater har vist spor af listeria. Derfor tilbagekaldes de, oplyser Fødevarestyrelsen.\nFlere patienter efterspørger råd fra lægen om alternative behandlingsformer. Men læger kommer ofte til kort.


Jammerbugt kommune skal tilpasse til klimaforandringer med kunstig intelligens fra KMD, DTU og Alexandra Instituttet | Alexandra Instituttet\nJammerbugt kommune skal tilpasse til klimaforandringer med kunstig intelligens fra KMD, DTU og Alexandra Instituttet\n7.5.2021 11:55:38 CEST | Alexandra Instituttet\nFremover skal et datadrevet screeningværktøj hjælpe med planlægning og kortlægning af oversvømmelser i Jammerbugt Kommune. Det skal sikre en bedre tilpasning til klimaforandringer særligt i form af hyppigere og voldsommere nedbør kombineret med højtstående grundvand. Store vandmængder er nemlig et stigende problem for kommunen, som i forvejen har klimaet højt på dagsordenen som klimakommune.\n”Jammerbugt har altid haft en geografisk udfordring med vand, og den er vokset med klimaforandringerne. Det udgør et akut problem i form af materielle skader, når der er oversvømmelser, men det kan også være en risiko, når vi skal anlægge nyt. Vi har kort sagt brug for bedre at kunne forudsige, hvor vandmasserne er en risikofaktor. Samtidig ligger det os stærkt på sinde som kommune at handle ansvarligt i forhold til klimapolitikken,” fortæller borgmester i Jammerbugt Kommune Mogens Christen Gade.\nI modsætning til de traditionelle klimakort skal indførelsen af kunstig intelligens fungere som et dynamisk værktøj, der løbende opdaterer datagrundlaget i hele kommunen, så man – sat på spidsen – ikke behøver huske på, hvilke områder i terrænet, der plejer at være sumpet i oktober og marts. Dette kan have en afgørende betydning for byplanlægning landet over, mener Morten Hedegaard, der er chef for Digitalisering, IT & Indkøb i Jammerbugt Kommune.\n”Projektet skal kunne skaleres til andre kommuner tilpasset deres data og virkelighed – alt sammen i tråd med formålet med AI-signaturprojekterne: At vi sammen bliver klogere på teknologiens muligheder, begrænsninger og udfordringer. Dertil håber vi, at projektet kan drage erfaringer, som kan være med til at løfte kvaliteten og kapaciteten for fremtidens offentlige sektor,” udtaler han.\nVådindeks som illustration\nMens begrebet tørkeindeks ofte bruges i de varme somre, hvor brandfaren stiger i takt med tørkegraden, så har man endnu ikke opereret med et vådindeks. Men det kan være lige så relevant, mener dataknuserne fra KMD. Med signaturprojektet vil KMD i første fase levere et vådindeks, som indikerer, hvor vådt et område er og har været historisk. Den viden har man ikke har i dag.\n”Vi illustrerer data i form af et vådindeks, som tager forskellige faktorer såsom nedbørsmængde og hyppighed, satellitbilleder og grundvand med i beregningen,” fortæller rådgivningsdirektør Hans Henrik Dahl Børgesen fra KMD og fortsætter:\n”Dataindsamling og -analyse bliver afgørende i en tid, hvor klimaforandringer påvirker vores dagligdag og byernes planlægning i stigende grad. Vi er derfor glade for, at Jammerbugt Kommune har vist os tilliden, og at vi i samarbejde med Aleksandra Instituttet og DTU Miljø kan gå foran for at løse nogle af de væsentlige udfordringer i fremtiden med brug af data.”\nSåfremt fase ét realiseres, skal der i projektets anden fase leveres et dataindsamlingsværktøj, der kombinerer overflade- og grundvand i en screening af jordens kvalitet forud for ny bebyggelse.\nDer er gennem Digitaliseringsstyrelsen afsat lige under 5 mio. kr. til signaturprojektet, som i første omgang løber over 2021.


Fuglekongesanger (Phylloscopus proregulus) | Dansk Ornitologisk Forening\nFuglekongesangeren er den mindste sanger, der optræder herhjemme. Den er kun en anelse større end vores mindste fugleart, fuglekongen, som den ligner i udpræget grad både i fjerdragt og adfærd. Denne lighed er udtrykt både i dens danske og dens videnskabelige navn. Fuglen har kort hale og et relativt stort hoved med en kraftig, lys øjenbrynsstribe, der er orangegul foran øjet. Den kendes fra den hvidbrynede løvsanger, der ligesom fuglekongesangeren er en sjælden gæst fra Sibirien, på sin gule issestribe og overgump, der er synlig, når fuglen svirrer på kolibrimanér i buske og trækroner.\nFuglekongesangeren lever i den sydlige del af det centrale og østlige Sibirien, vestpå til Jenisej, og i det nordlige Mongoliet samt det nordøstlige Kina. Her yngler den i nåle- og blandingsskov på tajgaen. Den overvintrer i Sydøstasien i det sydlige Kina og i det nordlige Thailand, Laos og Vietnam.\nFuglekongesangeren optræder som en sjælden gæst i Danmark hvert år, normalt i størrelsesordenen 5-20 fugle årligt. Næsten alle iagttagelser gøres om efteråret, flest i oktober, især efter kraftig østenvind. Som andre løvsangere gør den ikke meget væsen af sig, så den ses især på træksteder som f.eks. Blåvand og Christiansø i forbindelse med ringmærkning, men der gøres efterhånden stadig flere feltiagttagelser, mange langs Vestkysten. De fugle, der optræder i Europa, er fugle på ”omvendt træk”, dvs. fugle der pga. retningsforvirring flyver i den stik modsatte retning af den normale trækretning. Det antages, at hovedparten af de fugle, der trækker mod vest og når Vesteuropa, omkommer på havet. Det understøttes af, at der er få forårsiagttagelser.\nFuglekongesangeren lever hovedsagelig af insekter og deres æg, larver og pupper samt af edderkopper. Den kan både tage byttet på de yderste grene, hvor den kan sidde på mejsevis med hovedet nedad, eller den kan tage byttet i flugten.\nArten er ikke truet globalt. I det meste af yngleområdet er den almindeligt forekommende og visse steder talrig. Den blev registreret første gang herhjemme i 1968 og er siden midten af 80’erne set årligt. I 1996 blev der iagttaget mindst 84 individer.\nForekomsten af Fuglekongesanger i Danmark, baseret på indtastninger i DOFbasen for 2012-2021. Værdierne angiver det gennemsnitlige antal individer indtastet pr. rapportering, fordelt på 10-dagesperioder. Forklaring af farvekoderne kan ses her.\nFaktaLængde: 9-9½ cm\nSidste måned: 94


Lindab - Unikt ventilationssystem til eksklusivt bilhus - Leverandører, Nyheder og Viden\nRolls-Royce, Ferrari og Porsche er mere krævende køretøjer end de familiebiler, vi møder flest af på landevejene. Det samme er de dyre bilers ejere, og derfor ser de autoriserede værksteder hos My Garage heller ikke ud, som helt almindelige bilværksteder.\n”Vi ønsker at give vores kunder en sanseoplevelse, når de besøger os for enten at få deres bil opbevaret eller købe en ny. Ligesom vores kunder er vi kompromisløse og går altid efter unikke løsninger,” siger Lars Paugan, der er Eftermarkedschef hos Porsche Servicecenter Vejle, som er et af de autoriserede mærkeværksteder hos My Garage.\nVærkstederne er husets hjerte\nDet unikke omfatter også værkstederne, som ikke er gemt væk for kundernes kritiske blikke, men tværtimod er placeret centralt og dermed synligt i bilhuset.\n“For os er værkstederne hjertet i vores bilunivers og derfor skal det ikke gemmes væk. Fordi vi har valgt at lade værkstederne spille hovedrollen i huset, har vi gennemtænkt enhver detalje helt ned til placering af værktøjsskabe og klinker i forhold til praktik, symmetri og æstetik,” fortæller Lars Paugan.\nEn stor del af oplevelsen er også et godt indeklima, og derfor blev der stillet helt specielle krav til ventilationssystemet, hvilket HJ Ventilation hurtigt opdagede.\nVant til de krævende opgaver\nHJ Ventilation har stor erfaring med specielle og krævende ventilationsløsninger over hele verden. Alligevel var opgaven hos My Garage en enestående faglig udfordring.\n”My Garage og deres partnere er i en kategori for sig selv,” fortæller René Zitz, direktør for HJ Ventilation, og fortsætter:\n”Ved fremvisninger, test eller lignende, er der til tider behov for at biler kan stå i tomgang i en rum tid, mens der også køres biler rundt i bygningen – og derfor var et af kravene, at gæster stadigvæk skulle kunne trække vejret, uden at blive generet af benzindampe under deres besøg.”\nKonstant ventilation i glasmontre\nSamarbejdet involverede Lindab, som har produceret kanaler, VAV-spjæld, spiro-rør og armaturer til ventilationssystemet, som der også var krav til, når motorerne er slukkede, og bilerne opbevares i hver deres glasmontre. Her er der konstant ventilation med filtrering af luften, så svampesporer, skadelige partikler og odører fjernes helt, mens også temperatur og luftfugtighed er under kontrol.\nHele ventilationsløsningen sikrer både sundt indeklima for mennesker og optimale forhold til opbevaring af bilerne og forlænge levetiden for lak, læder og interiør.\nLÆS også: Lindab – Et fælles projekt at skabe tilfredse kunder


Byggematador udlover dusør på 10.000 kr. for civil anholdelse af graffitimalere: De skal have noget modstand | jv.dk\nByggematador udlover dusør på 10.000 kr. for civil anholdelse af graffitimalere: De skal have noget modstand\nByggematador Pierre Legarth har udlovet en dusør, hvis borgere foretager en civil anholdelse af en graffitimaler, der bliver taget på fersk gerning. Arkivfoto: Søren Gylling\n- Nogen må gøre noget. Det ser jo forfærdeligt ud mange steder, lyder det fra byggematador Pierre Legarth, der har udlovet en dusør på 10.000 kroner, hvis en borger foretager en civil anholdelse af en graffitimaler. Tidligere på sommeren har Legarth været til afhøring hos politiet, da han ulovligt delte billeder af graffitimalere, der var i aktion på en af hans ejendomme.\n03 aug. 2019 kl. 17:15\nKolding: Hvis politiet får fat i nakken af hærværksmændene, der maler graffiti i Kolding, så er Pierre Legarth klar med 10.000 kroner i dusør. Koldings byggematador skrev fredag aften et opslag på Facebook-gruppen "Facebook Kolding", hvor han udlovede en dusør, der bliver udbetalt, hvis det lykkes: ”at fastholde eller udføre en civil anholdelse af en graffitimaler som tages på "fersk gerning" i forbindelse med graffitihærværk på ejendomme eller andre effekter i 6000 Kolding”.\n- Jeg synes, at de hærger byen, og de bliver bare ved og ved. Det ser forfærdeligt ud mange steder, og derfor er jeg selvfølgelig glad for de mange positive tilkendegivelser. Det viser, at der er mange, der gerne vil have, at vi har en pæn by, siger Pierre Legarth, der står bag blandt andet Pierre Ejendomme.\nDet er politiets opgave at fange hærværksmænd. Hvorfor blander du dig i det her?\n- Problemet er, at det er enormt svært at fange dem på fersk gerning. Det har politiet ikke kapacitet til. Så skal de være heldige. Men der er mange, der færdes i gaderne om natten, og der er mange af dem, der ikke synes, det er i orden at lave graffiti – heldigvis. Så hvis de ser de hætteklædte folk, så kunne vi være heldige at hapse dem, siger Pierre Legarth.\n- Jeg synes, at de hærger byen, og de bliver bare ved og ved. Det ser forfærdeligt ud mange steder.\nPierre Legarth, der ejer af Pierre Ejendomme\nAfhørt i tidligere sag\nFlere borgere har efter opslaget henvendt sig til Pierre Legarth for at tilbyde, at de vil gå rundt i byen for holde hærværksmændene i skak, og ifølge Pierre Legarth er han ved at undersøge, hvordan det kan arrangeres.\n- Der er åbenbart mange, der gerne vil ofre en nat på at gå i gaderne. Det havde jeg ikke forventet, siger Pierre Legarth.\nMidt i juli var Pierre Legarth også ude efter hærværksmændene, da han også på "Facebook Kolding" delte billeder af hærværksmænd, der skrev på hans ejendom i midtbyen. Overvågningskameraerne filmede ulovlige, da de filmede på offentlig vej og delingen af de mistænkte på Facebook er også i strid med straffeloven.\n- Jeg er blevet afhørt i den sag, og så må vi se, hvor det ender. Men jeg får en eller anden form for straf. Det vidste jeg jo godt på forhånd, så den må jeg tage, siger Pierre Legarth, der ikke ved, om det ender med en bøde eller om sagen skal gennem retten.\nBoligmatador deler ulovlige overvågningsbilleder af mistænkt...\nDer er vel ingen tvivl om, at du har lagt dig ud med nogle i graffitimiljøet. Nu bliver de ekstra provokeret med den her dusør?\n- Det tror jeg også. Men det er også formålet. Vi skal have dem frem på banen, så vi kan fange dem. Det er en del af taktikken. Jeg er forberedt på det hele. Nogen skal gøre noget nu. Det er for meget af det gode. De skal have noget modstand, siger Pierre Legarth, der vurderer, at han hvert år bruger cirka 400.000 kroner på at fjerne graffiti fra hans ejendomme. Og han er ret sikker på, at han skal til lommerne efter, at han har udlovet dusøren på 10.000 kroner.\n- Jeg tror, at det er under en håndfuld, der står for 80 procent af hærværket. Og jeg får jo en masse oplysninger, som jeg sender videre til politiet. Men nu skal vi bare lige have fat i dem, siger Pierre Legarth.\n- Jeg tror, at det er under en håndfuld, der står for 80 procent af hærværket. Og jeg får jo en masse oplysninger, som jeg sender videre til politiet. Men nu skal vi bare lige have fat i dem, siger Pierre Legarth. Foto: Søren Gylling\n170 nye kommunale byggegrunde i støbeskeen i Kolding: Her kan du komme til at bo\nIBA åbner center med 3d-printere og en rugekasse for unge iværksættere\nSofabord i etageejendom gik i brand\nDirektør fik sit nye job på sin 50-års fødselsdag\nLille by får sat luppen på de unges liv: Og der følger penge med til nye initiativer for de unge\nØretæver i luften ved Banegårdspladsen og på Låsbybanke\n3F Kongeåen hjælper medlemmer til 17 millioner\nVirusfrygt sender tre danskere i karantæne på Tenerife\nNyt stort ingeniørcenter på Alsion\nTo kommunale arbejdspladser har overforbrug: Nu er lederne væk\nEY opruster og flytter ind i Rambøll-domicilet på Bavnehøj\nOprør i kunstkredse: Endnu en ledende medarbejder forsvinder fra kunstmuseet\nEriksens topbrag i Serie A bliver uden tilskuere\nØkologisk landbrug: Danmark er det store forbillede\nKvindelig beboer mødte indbrudstyv i sin entré\nFødselsfremgangen fortsætter: Flere børn i Varde Kommune\nSøby-Fynshav og Marstal-Rudkøbing aflyser afgange på grund af kraftig vind\nSvensker: Knivstik var et råb om hjælp


Dansk krigsskib til Middelhavet | Arbejderen\nKlar til NATO-mission\nEt fuldt udrustet dansk krigsskib skal sejle rundt i Middelhavet og bekæmpe terror og uddanne specialstyrker i regionen. Forsvarsministeren vil ikke svare på, hvad der skal ske med eventuelle flygtninge, som det danske krigsskib samler op.\nNu sender Danmark et krigsskib til NATO's operation Sea Guardian i Middelhavet, der blandt andet skal bekæmpe terror og uddanne specialstyrker i regionen.\nFOTO: LTJG Harun Canbay/NATO\nDanmark sender et fuldt udrustet krigsskib, en helikopter og 180 soldater til Middelhavet. Det besluttede et flertal i Folketinget i går eftermiddag.\nHvad vil der ske, hvis de danske krigsskibe samler flygtninge op?\nDet danske krigsskib skal i hele 2018 være en del af NATO's Operation Sea Guardian i Middelhavet, og har grønt lys til at anvende magt til at gennemføre samtlige opgaver.\nFormålet med operationen er blandt andet at opbygge og vedligeholde NATO's maritime situations- og trusselsbillede i Middelhavet, bekæmpe maritim terror gennem overvågning og bording af skibe samt at træne maritime specialoperationsstyrker i regionen.\nSkibet skal også sikre sejladsen i Middelhavet og eskortere civile, håndhæve forbud mod transport af specifikke personer eller materialer samt beskytte kritisk infrastruktur som eksempelvis havne.\n– Enhedslisten er lodret imod at give NATO et så vidtgående mandat, som regeringen gør med indsættelsen af et krigsskib, helikopter og specialstyrker i NATO's Operation Sea Guardian i Middelhavet, siger Enhedslistens udenrigsordfører, Nikolaj Villumsen, til Arbejderen.\n– Vi er dybt bekymrede for, om mandatet for krigsskibet er så bredt, at det kan indsættes i andre landes farvande uden tilslutning fra disse landes regeringer. Vi kan ikke få klare svar på, i hvilke tilfælde og hvor skibene skal indsættes. Sporene skræmmer. Se eksempelvis blot på, hvordan NATO brød FN-mandatet i Libyen med det nuværende kaos til følge.\n"Der er ikke på forhånd truffet beslutning om, i hvilke situationer og i givet fald hvilke områder operationen kan udvides til at omfatte", skriver forsvarsministeren i et svar til Folketinget.\nI samarbejde med EU\nOperation Sea Guardian skal ifølge konklusionerne fra NATO-topmødet i juli 2016 foregå i tæt samarbejde med EU's grænseenhed Frontex og understøtte EU's Operation Sophia, der er under anklage for at være skyld i, at der er flere mennesker, der dør i Middelhavet.\nForsvarsministeren vil ikke svare på, hvad der skal ske med eventuelle flygtninge, som det danske krigsskib samler op.\n"Forsvarsministeriet vil efter inddragelse af relevante myndigheder, herunder Justitsministeriet og Udlændinge- og Integrationsministeriet, i konkrete tilfælde tage stilling til, hvor nødstedte flygtninge opsamlet under Operation Sea Guardian kan ilandsættes", skriver ministeren i et svar til Folketinget.\n– Det er foruroligende, at regeringen vil indsætte danske militære skibe uden klare retningslinjer for, hvordan de skal håndtere nødstedte mennesker på flugt. Hvad vil der ske, hvis de danske krigsskibe samler flygtninge op? Vil de blive sendt tilbage til Erdogans Tyrkiet, der end ikke har ratificeret flygtningekonventionen fuldt? Eller til den helt igennem brutale flygtningesituation i Libyen, spørger Nikolaj Villumsen.\n– NATO er en militæralliance – og krigsskibe kan ikke løse den humanitære krise i Middelhavet, hvor mere end 3000 druknede i 2017 på vej mod Europa. Danmark bør afhjælpe denne tragiske situation fremfor at lægge alle æg i NATO's kurv, mener Villumsen.\nKun Enhedslisten og Alternativet stemte imod at sende krigsskibet afsted til NATO-operationen.\nFå minutter efter vedtog det samme flertal – pånær SF – at sende flere soldater og et transportfly til kampen mod IS i Irak og Syrien.\n17. jan. 2018 - 07:00 17. jan. 2018 - 07:10


I marts måned steg det samlede forbrugerprisindeks ifølge Danmarks Statistik med 5,4% i forhold til samme måned året før. Det er den største stigning i forbrugerpriserne i over 35 år. Det er især stigende udgifter til energi, råvarer og emballage som følge af krigen i Ukraine, der presser priserne opad. Men hvad betyder det for forbrugernes adfærd, og hvad kan man gøre som mærkevareproducent?\nFor så vidt forbrugernes adfærd har Per Bank, koncernchef i Salling Group, for nylig udtalt, at forbrugerne omstiller sig til de nye forhold og køber anderledes ind. De bruger længere tid i butikken, de går efter varer på tilbud, og de udforsker private labels, så de får mest mulig for pengene. Det er ikke overraskende. Som mærkevareproducent er det derfor vigtigt at have en plan for, hvordan de stigende udgifter og den ændrede forbrugeradfærd skal håndteres. Indenfor fødevarebranchen vil det i den forbindelse være oplagt at se på:\nPrisjustering. Det vil være oplagt at sætte prisen op for at prøve at opretholde sin indtjening. Forbrugerne vil forstå prisstigninger i denne tid, men derfor er det ikke sikkert, at de vil acceptere en højere pris. Mange må forventes at udforske andre muligheder. Man kan også vurdere at holde prisen i forventning om at kunne øge omsætning, markedsandel og den absolutte indtjening i et marked, hvor andre sætter priserne op, men det er nok de færreste, der kan få den kalkule til at hænge sammen.\nPromotions & kampagner. Promotions og kampagner har altid været oplagte værktøjer til at sikre synlighed og salg, specielt på den korte bane. I en tid med fokus på pris, kan det være endnu vigtigere værktøjer til at kunne fastholde forbrugerne.\nPositionering & markedsføring. En klar positionering og markedsføring er udgangspunktet for at skabe brand relevans for forbrugerne. I en periode med fokus på pris bliver det endnu vigtigere at få det skarpt defineret for at bevare relevansen.\nShrinkflation. Shrinkflation er et udtryk for at reducere indholdet i pakken i stedet for at sætte prisen op. Dermed skal forbrugerne ikke have flere penge op af lommen – men får mindre for de samme penge. Det kan give god mening, hvis man dermed bliver i stand til at opretholde bestemte psykologiske prispunkter, uden at forbrugerne føler sig direkte snydt med ændringen.\nSmå og store pakkestørrelser: Små pakkestørrelser kan give bedre prispunkter, og det kan samtidig give god mening i en tid, hvor flere og flere bor alene og ikke har behov for samme pakkestørrelser som en husstand med en familie. I dag bor mere end 1 mio. danskere alene, svarende til mere end 40% af alle husstande. Små pakkerstørrelser kan samtidig være med til at reducere madspild, som der også er kommet meget fokus på. Store pakkestørrelser (Value Packs) kan omvendt bruges til at give forbrugerne mere værdi gennem en lavere kilopris.\nReduktion af omkostningerne: Indtjeningen kan også forbedres ved at reducere omkostningerne til produkterne. Det er der mange muligheder for, og det er en ofte overset mulighed, når tingene går godt. Det kan f.eks. ske gennem brug af mindre eller billigere emballage, substituerende råvarer til lavere priser og produktændringer, der kan reducere omkostningerne uden at det reelt mindsker værdien af produktet for forbrugerne.\nDer er ingen tvivl om, at de brands, der giver mening og hjælper forbrugerne i en periode med inflation også er de brands, der vil komme bedst igennem krisen.\nSom mærkevareleverandør kan man naturligvis også vurdere at gå ind i private labels for at kunne tilbyde såvel brands som private labels med forskellige profiler og sikre en bedre udnyttelse af ressourcerne. Det forudsætter imidlertid en klar strategi for, hvad hhv. brands og private labels skal stå for.\nMOVE AHEAD er et full-service strategi- og marketingbureau. Kontakt os for et helt uforpligtende møde, hvis du har brug for rådgivning og sparring.


Flotte og klassiske designervarer\n26/08/2015 02/09/2015 Af admin\nHjemmesiden www.no1living.dk er en hjemmeside, hvor udvalget af forskellige designervarer er meget stort. Udvalget giver en muligheden for at finde lige netop den designer, som man elsker, og som man ønsker at købe flere ting fra. Hjemmesidens udvalg af designervarer spænder over den brede kategori, der lyder på, alt hvad man kan bruge til boligen. Både forskellige køkkenredskaber så vel som reoler er mulige at finde på denne hjemmeside.\nDesignervarer fra Normann CPH\nBlandt alle disse designervarer, der er at finde på hjemmesiden, er det muligt at finde mærket Normann CPH. Dette er et nordisk mærke, hvilket man kan se på det klassiske design. Under mærket Normann CPH er det muligt at finde et stort udvalg af forskellige lamper. Lampernes design er den moderne og klassiske lampe, hvor det blot er en pære, der gør det ud for lampen, og hvor en fin tyk ledning, som forbinder lampen til elektricitet, er gjort til en del af designet. Normann CPH har lavet nogle finde firkantede rulleborde i forskellige farver, som man også kan finde på denne hjemmeside. Ud over borde og lamper, kan man finde et stort udvalg af knager, lysestager, viskestykker, skåle, vaser og en masse andet. Designet fra Normann CPH er klassisk og holdt i nogle ret neutrale farver bortset fra nogle gange, hvor en mere interessant farve går igen i produktet. Gå ind på hjemmesiden, hvis du finder denne form for design interessant.\nHjemmesidens store udvalg af produkter fra Normann CPH er populære. Mærket laver et design, som man kan beholde og som man har lyst til at beholde i lang tid. Læs mere om de forskellige produkter og bliv inspireret i din boligindretning ved at gå ind på hjemmesiden. Varerne som man har bestil, vil blive leveret til ens dør inden for nogle få dage. Det er let og enkelt at bestille.\nKategorier Bolig og have, Interiør Indlægsnavigation\nBredt udvalg af fodboldmål og trampoliner til haven


Perfect: Once, Twice, Three Times a Maybe - Undertoner\nDa Perfect i 1996 udgav ep’en When Squirrels Play Chicken, var vi mange neglebidere, hvis pølsefingre led hårdt under forventningspresset. I 1993 havde Tommy Stinson – tidligere bassist i verdenshistoriens måske bedste rockband: The Replacements – under navnet Bash & Pop udgivet det fremragende (og latterligt undervurderede) album Friday Night Is Killing Me, som klart målte sig med den tidligere Replacements-frontmand Paul Westerbergs debutudspil, 14 Songs, fra samme år. Derfor sled man sin bideskinne i stykker, mens man ventede på Stinsons nye udspil.\nWhen Squirrels Play Chicken var en typisk Stinson-plade. Den var hurtig, hårdtslående, melankolsk, meget bølleagtig og fyldt med stærke øjeblikke. Den var med andre ord en alufælge-og-hækspoiler-udgave af Replacements-Rolls Roycen. Men nu var det jo kun en ep, og derfor så man med længsel frem mod det lovede debutalbum, 7 Days a Week, som skulle forestille at udkomme i 1997-98. Men Guds veje er uransagelige, og på grund af pladeselskabsproblemer udkom 7 Days a Week aldrig i andet end piratudgaver – før nu hvor Rykodisc har købt masterbåndene, remasteret det hele, ændret titlen til Once, Twice, Three Times a Maybe og smidt den otte år gamle plade på gaden.\nHvad har vi så fået? Som forventet et album, der er fyldt med stærke øjeblikke, og som lægger sig i direkte forlængelse af When Squirrels Play Chicken. Det er umuligt at afgøre, hvad det er, der er så ufattelig fedt ved nærmest al Replacements-relateret musik. Once, Twice, Three Times a Maybe er en rockplade uden store armbevægelser. Den er hverken eksperimenterende eller moderne. Og alligevel er det umuligt at sidde stille, når numre som “Little Drum”, “7 Days a Week” eller “Making of an Asshole”, der alle ville blive hitsingler i en mere fair verden, sejler ud af højtalerne. I de bedste øjeblikke på pladen er Stinson en suveræn sangskriver og sanger. Ingen kan være ligeglade med hans pivende stemme, og samtidig er han selv tydeligvis fuldkommen ligeglad med, hvad man kunne tænkes at mene om ham. Det er musik lavet af stål.\nDer er dog også minusser ved Once, Twice, Three Times a Maybe. Først og fremmest er lyden ret problematisk, selv om produceren er Jim Dickinson, som tidligere stod bag Replacements-mesterværket Pleased to Meet Me. Af uforståelige årsager har Dickinson til tider valgt at lade Perfect lyde som et hardrock-band i den tungere ende, og det kan godt blive lidt anstrengende.\nOnce, Twice, Three Times a Maybe er alligevel en dejlig plade – formentlig især hvis man i forvejen er glad for Stinson og The Replacements. Perfect er/var måske for bølleagtigt til helt at nå de samme højder som Bash & Pop og Tommy Stinsons soloplade, Village Gorilla Head, som udkom for nylig. Ikke desto mindre finder man så stærke, flabede og langtidsholdbare øjeblikke på Once, Twice, Three Times a Maybe, at det er helt umuligt at stritte imod.\nhårdtslående Perfect rock Tommy Stinson\nMusikalske slægtninge: Johnny Thunders, Goo Goo Dolls, Rolling Stones


LGBT-forperson om to mænds dansesejr: Vi vandt alle lidt | vafo.dk\nLGBT-forperson om to mænds dansesejr: Vi vandt alle lidt\nDet er dejligt, at danskerne for første gang førte et par af samme køn til Vild med dans-sejr, lyder det.\n30 nov. 2019 kl. 09:30\nSelv om det var et tydeligt rørt dansepar bestående af skuespiller Jakob Fauerby og danser Silas Holst, som fredag aften løb med sejren i "Vild med dans", var de ikke de eneste vindere.\nDet mener Susanne Branner Jespersen, som er forperson i LGBT Danmark, der er landsforeningen for bøsser, lesbiske, biseksuelle og transpersoner.\n- Jeg tror, at vi alle sammen føler, at vi vandt lidt i går.\n- Det er dejligt, fordi det er danskerne, der har stemt dem ind, så det føles som folkelig opbakning, siger hun.\nHun mener, at det er særligt positivt, at det netop var tv-seerne hjemme i stuerne, der sendte parret til tops.\n- Det kan være dejligt, at man ved, at der ude i de danske hjem er en masse børn og unge, som har set, at det her kan man sagtens, og som måske tænker, at det er helt okay, siger Susanne Branner Jespersen.\nDet er første gang i verdenshistorien, at et par af samme køn vinder konkurrencen.\nI Israel, Østrig og Italien har man haft par af samme køn i dansekonkurrencen, men ingen af dem har vundet.\nSelv om fredagens sejr er et skridt i den rigtige retning, så vidner opmærksomheden på parret om, at homoseksuelle stadig skiller sig ud i Danmark, mener Susanne Branner Jespersen.\n- Det er et udtryk for, at vi ikke er nået så langt i Danmark, som folk går og bilder sig selv ind.\n- Det burde måske være lige meget, hvem man danser med, men der er godt nok langt hen til, at det ikke er bemærkelsesværdigt, lyder det.\nFra Mogens Jensen (S), som er minister for fødevarer, fiskeri og ligestilling, lyder også et stort tillykke til vinderparret. Som minister for ligestilling koordinerer han regeringens indsats på LGBT-området.\n- Historisk og vildt godt! Stort og varmt tillykke til Jakob Fauerby og Silas Holst med sejren i aften. En sejr for retten til at være den, man er, og danse med den, man vil, skrev han fredag aften på Twitter.\nHistorisk og vildt godt! Stort og varmt tillykke til Jacob Fauerby og Silas Holst med sejren iaften. En sejr for retten til at være den man er og danse med den man vil...#dkpol @tv2danmark @DRNyheder pic.twitter.com/8E3IrePJ16\n— Mogens Jensen (@MogensJensenS) November 29, 2019\nSe Danmark: Jannie holdt på en hemmelighed indtil hustruen døde\nTDC-problemer med opkald til lægevagt er løst


De bedste ferieapps - Alt om DATA, Datatid TechLife\nHome » Mobiltelefon » De bedste ferieapps\nAksel Brinck 08 juli 2011 Mobiltelefon 0 kommentarer\nHer er fem bud på praktiske applikationer til din sommerferierejse. Tilmed kan de alle sammen bruges resten året …\nStarmap er en af de mest seriøse apps til stjerneobeservation. Peg mobilen mod himmelen, og app’en scanner hvælvet, så du kan se, hvilke stjerner og stjernebilleder du kigger op på.\n[pt id=’2015753′ size=’large’ link=’file’ html_attrs=’title=”Starmap”‘]\nApp’en rummer også en række optagelser af det dybe rum, så du kan zoome ind på detaljer i himmelmylderet, som du ikke kan se med det blotte øje. Der er 350.000 stjerner i Starmap, som koster 75 kroner.\nFås i Apple App Store.\nEt gratis alternativ er Google Sky Map, der fås til Android-mobiler.\nDenne app er et godt supplement til Rejseplanen, som nu også fås som app. Toginfo viser de kommende togtider den nærmeste times tid fra valgfrie stationer eller fra den togstation, som er nærmest ved din aktuelle position.\n[pt id=’2015754′ size=’large’ link=’file’ html_attrs=’title=”Toginfo”‘]\nToginfo dækker både lokale og internationale tog samt s-tog. App’en er rigtig smart, hvis du har behov for en forbindelse her og nu, eller hvis du vil tjekke forsinkelser. Toginfo fås i en gratisversion og en version med ekstra funktioner til\nGoogles oversættelsesprogram er som skabt til den mobile platform. Sig et ord eller en sætning til din mobil på for eksempel engelsk, og så oversættes det hele til dansk eller et andet sprog efter eget valg – gengivet på skrift.\n[pt id=’2015755′ size=’large’ link=’file’ html_attrs=’title=”Google Translate”‘]\nDesværre kan man endnu ikke tale dansk til programmet, men det kommer sikkert snart.\nDe store ferielandes sprog er med, så nu kan du nemt komme i dialog med de lokale, mens du er på ferie.\nFås i Apple App Store, Android Marked\nMed Dropbox kan du gemme dine billeder, videoer og dokumenter på en enhed og se dem på alle dine andre enheder – for eksempel din bærbare pc, din stationære pc, din iPad eller din smartphone.\n[pt id=’2015756′ size=’large’ link=’file’ html_attrs=’title=”Dropbox”‘]\nMed Dropbox er det også nemt at give venner, familiemedlemmer og forretningsforbindelser nem adgang til filerne, der ligger på Dropbox’ server, hvor de er i sikre hænder. Hele herligheden er gratis.\nHvis du vil have sikker vejvisning på ferieturen, kan du ikke nøjes med det medfølgende eller andre gratis kort. Så skal du have fat i et kort over Europa, som er lavet af de førende kortspecialister.\n[pt id=’2015757′ size=’large’ link=’file’ html_attrs=’title=”Tomtom Western Europa”‘]\nTomtom Western Europa\nDette kort over Vesteuropa fra TomTom giver dig alle de faciliteter, som du kender fra egentlige gps-navigatorer såsom rejsetid og den hurtigste rute baseret på aktuelle observationer. Til gengæld koster app’en 529 kroner.\nAlsidigt kabinet til god pris


September | 2008 | Youssef Khater - Scammer/Estafador\nYousseff indtager Brasiliens jungle\nPosted on 23 September, 2008 by codpal4\n30-årige Yousseff Khater deltager i verdens hårdeste løb\n220 km løb i tæt jungle i minimum 30 grader og en luftfugtighed på over 90 procent. Gennem uvejsomt terræn med mudder, sump, edderkopper, slanger, vabler, smalle junglestier, dybe floder, småbjerge og helt igennem uventede, men naturlige forhindringer. – Det er, hvad den libanesisk fødte Youssef Khater står over for, når verdens hårdeste løb – Jungle Marathon 2008 – skydes i gang 1. oktober.\nI sidste uge forlod han for en stund jobbet som ekspedient i Intersport i Frihedens Butikscenter til fordel for en omstillingsperiode inden starten på en ekstrem fysisk og psykisk udfordring – Jungle Marathon, der strækker sig over godt 200 km fordelt på seks etaper i Amazone-junglen i Brasilien.\nHvert år får de omkring 75 deltagere udleveret et kort over de seks etaper, der varierer fra 13 til 80 km. Deltagerne skal selv have deres proviant med sig med undtagelse af vand. Og de overnatter i deres medbragte hængekøje langs Tapajos floden.\n– Det er oplevelsen, der gør, at man tager afsted. For den er én ud af en million. Jeg får afprøvet grænser og er tæt på dyrene – for man løber og svømmer jo iblandt dem. Krokodiller, flodheste, slanger, siger Youssef og lader et øjeblik tre prikker stå i luften.\n– Det er virkelig en stor oplevelse. En, man aldrig glemmer.\nAnden gang gratis\nYoussef har i månedsvis trænet helt specifikt med junglemarathonet i tankerne. Typisk har han lagt to-tre timers træning bag sig, inden han overhovedet møder på arbejde. Men det at løbe, er absolut ikke noget nyt for den 30-årige ekstramløber.\n– Jeg var 11 år, da jeg løb mit første marathon. Fra Brønderslev, hvor jeg boede, og til Løkken. Og naturligvis tilbage igen. Fordi jeg kedede mig, siger Youssef og tilføjer med et grin:\n– Jeg har altid været sportsidiot.\nSiden er det blevet til mange løb. For det at udfordre kroppen er blevet den mest naturlige ting.\n– Min krop er nok ikke helt normal mere. Jeg er i hvert fald rastløs lige nu, fordi jeg ikke fik min løbetur på to-tre timer her til morgen.\nDet er anden gang, Youssef deltager i Brasiliens junglemarathon. Og denne gang skal han ikke betale deltagergebyr. Den har arrangørerne taget på sig. Fordi Yousseff sidste år reddede en anden deltager fra druknedøden, da de skulle krydse en flod.\nMed sig til Brasilien har Yousseff Khater over 6.000 kroner, der skal bruges til gaver til fattige børn i Brasilien. Pengene er samlet ind blandt Intersports kunder og sponsorer.


Musiker i opråb: "Vi er kunstnere, ikke iværksættere. Forventer vi af kirurgen, at han skal være en god entreprenør?" - Kulturmonitor\nAsger Nordtorp Pedersen, der udgiver musik under navnet Guldimund. Foto: Lene Kronow\nMusiker i opråb: “Vi er kunstnere, ikke iværksættere. Forventer vi af kirurgen, at han skal være en god entreprenør?”\nAsger Nordtorp Pedersen /\nDebatindlæg: Musikervenner og alle jer almindelige dødelige! Der er noget helt galt i Danmark. Eller der er sådan set mange ting, der er galt, men en af de ting, der også er galt, er, at vi tillader en hårdtarbejdende befolkningsgruppe at leve under helt andre præmisser end resten af lønmodtagerdanmark.\nNej, jeg taler ikke om platformsarbejderne hos nemlig.dk og Wolt. Men det er ikke meget galt. For hvad angår rettigheder, så er kunstnere og musikere faktisk ikke meget bedre stillet.\n“Hvad snakker du om, kaptajn Guldske? Det kan du da ikke mene?” Jo, det gør jeg sådan set, og det er ikke noget, jeg selv sidder og finder på. Kunstnere i Danmark lever i en helt anden virkelighed end langt de fleste andre danskere.\nSom kunstner har du typisk en tilværelse uden fast indtægt, pension, ferie, løn under sygdom eller løn under barsel. En tilværelse, hvor du ikke bliver aflønnet for dine arbejdstimer, hvor du er i konstant konkurrence med alle dine kolleger – herunder også de bedste i verden.\nHvor bankrådgiveren ikke kan hjælpe dig, fordi dit cashflow ikke passer ind i deres modeller. Hvor hverken Skat, dagpengesystemet eller kommunen har nogen kasse at putte dig i. Hvor alle omkring dig elsker og hylder det, din faggruppe bidrager med til samfundet, og anvender det ved næsten alle vigtige og meningsfyldte begivenheder i livet – men samtidig forventer, at det er gratis.\n“Hvis man ikke kan leve af sin musik, må man få sig et rigtigt arbejde!” tænker du måske. Eller hvad med denne: “Hvis du ikke kan leve af din musik, er du nok bare ikke dygtig nok til det, du laver, eller smart nok til at se mulighederne!”\nSøgte ind på Politiskolen i afmagt\nDen tankegang har jeg selv været underlagt. I sommer søgte jeg faktisk ind på Politiskolen, fordi jeg var så pisse træt af at være så fucking meget på røven hele tiden. Jeg har gået syv år på konservatoriet. Jeg har taget en bachelor, en kandidat og en solistuddannelse, så på sin vis er jeg lige så kompetent og uddannet indenfor mit felt som en nyuddannet læge er indenfor sit. Men den virkelighed jeg kommer ud til er, at selvom samfundet har haft udgifter i syv år til undervisning og SU for at gøre mig til et sangskriver/tekstforfatter/komponist/instrumentalist/performer-bæst af den anden verden, så møder jeg sagsbehandlere på jobcentret, som gerne så, at jeg søgte et job som kirke- og kulturmedarbejder i diverse sogne på Vestsjælland.\nDa jeg fortalte en sagsbehandler om mine tanker om at søge Politiskolen, svarede han kækt: “Jamen så kan det jo være, at du kommer ud og rydder en af dine gamle spillebuler.”\nSERIØLLERN!?!?!?!?! Hvad fanden snakker manden om? Han er professionel jobrådgiver. Han får penge fra det offentlige for at vejlede mig i min jobsøgning, og han kan ikke kende forskel på et spillested og et illegalt casino? Han er en repræsentant for et system, der overhovedet ikke anerkender mit erhvervs eksistensberettigelse.\nSmed ved et tilfælde ikke håndklædet i ringen\nSkæbnen ville, at jeg inden optagelsesprøven til Politiskolen blev midlertidigt invalideret af et “professionelt frispark” i en serie 5 kamp på Vesterbro, og derfor faldt min kriminalkommissærdrøm til jorden. I stedet fik jeg mental ro til at fokusere på at udgive mit album med Guldimund, ‘Dem, Vi Plejede At Være’, der høstede seks-stjernede anmeldelser og A-rotation.\n“Hurra. Sikke en fantastisk solstrålehistorie.” Du har misset pointen.\nDet var rene tilfælde der gjorde, at jeg ikke smed håndklædet i ringen. Og ærlig talt, så ved jeg jo ikke, om jeg har “vundet” endnu. For hvor meget tror du, man tjener på at have sin musik på Spotify?\nJeg tør vædde på, at der sidder en del derude og glæder sig til, at det hele åbner, så man kan komme ned i de offentlige parker og få sig en IPA fra et mikrobryggeri til 55 kroner og høre noget gratis musik. “Jamen, så må I jo bare blive bedre til at tage penge for det I laver!”\nDen amerikanske drøm midt i velfærdsstaten\nYes, babe. Det må vi. Det skal være mit opråb til alle musikere derude. Tag penge for jeres arbejde. Folk betaler gladeligt 41 kroner for en kop kaffe eller 950 kroner for 55 minutter med en psykoterapeut. Men det er de færreste, som selv hiver penge op ad lommen, hvis der står nul kroner på prisskiltet. Så lad os starte der.\nMen, men, men … nu misser jeg næsten selv pointen. Vi musikere lever den amerikanske drøm lige midt i den såkaldte velfærdsstat. Vi ligger i laser og pjalter og hakker i den stenhårde jord i årevis i håbet om måske en dag at finde en guldklump. Det er en virkelighed, hvor der kun er plads til dem med næse for forretninger. Mange virkelig kompetente kunstnere falder fra, fordi de ikke er dygtige nok som “entreprenører”. Det er jo åndssvagt? Vi er kunstnere, ikke iværksættere. Forventer vi af kirurgen, at han skal være en god entreprenør?\nVi kan gøre det bedre. Vores samfund er rigere end det. Det er pinligt, at vi kan være så ligeglade med en hel erhvervsgruppe.\nJeg undrer mig over, at vi på den ene side næsten uden undtagelse alle kan blive enige om, at musik og kunst har en værdi i sig selv. Det animerer vores følelser, skaber glæde, vækker undren, inspirerer og tilfører livet betydning og mening. Men i den offentlige debat og politiske virkelighed har kunst kun en værdi, hvis den kan omsættes til en anden valuta. Hvis det kan aflæses på bruttonationalproduktet. Men vi vurderer jo ikke renovationsmedarbejderens arbejde på, om det skaber overskud på bruttonationalproduktet at få fjernet skraldet. Eller sygeplejerskens. Eller socialrådgiverens.\nJeg kunne blive ved, men jeg vil runde af for nu. Jeg skal ud og have en skrivesession og lave et nummer, der måske bliver udgivet og derfor måske kommer i radioen, og derfor måske kommer til at generere noget Koda-indtægt om ni måneder.\nasger nordtorp pedersen, kunstnerløn, musikerløn, musikkonservatorier, musikuddannelse, økonomi, solistuddannelse\nKonservatorieuddannet sangskriver, sanger, bassist, komponist og bandleder. Udgiver musik under navnet Guldimund.


Forsikringsselskaber Livsforsikring » Forsikringsselskaber\nMange mennesker vælger at tegne en livsforsikring og dermed sikre sin familie økonomisk, i tilfælde af at man dør. Det er oftest når folk stifter familie og får børn, at de synes det er tid til at lave en livsforsikring. Der er også flere, som får lavet en livsforsikring, efter de har oplevet et dødsfald i deres familie eller blandt deres nære venner.\nEn livsforsikring dækker ikke kun i tilfælde af dødsfald. Den træder også til hvis man selv eller ens partner bliver uarbejdsdygtig eller invalid. For mange familier vil det være en katastrofe, hvis man pludselig mister den enes indtægt. Hvis ens erhvervsevne nedsættes med en vis procentdel og man derfor mister sit arbejde, får man en fast månedlig udbetaling i en årrække, som er aftalt på forhånd.\nEn livsforsikring er en af de få forsikringer, hvor man næsten selv vælger, hvor meget man skal betale. Det er ment på den måde, at man får præcis hvad man betaler for.\nDet er også muligt at tegne en livsforsikring på andre personer end en selv. Det kaldes en krydslivsforsikring. Krydslivsforsikringer tegnes oftest af samlevende eller andre ikke-beslægtede eller fjernt beslægtede personer, der ønsker at sikre hinanden.


Studehandlen - Wikipedia's Kohandeln as translated by GramTrans\nWikipedia's Kohandeln as translated by GramTrans\nNedenstående er en automatisk oversættelse af artiklen Kohandeln fra den svenske Wikipedia, udført af GramTrans den 2017-04-26 21:40:17. Eventuelle ændringer i den svenske original vil blive fanget igennem regelmæssige genoversættelser. Du har mulighed for at redigere oversættelsen til brug i den originale danske Wikipedia.\nStudehandlen er en humoristisk benævnelse på kriseaftalen den 27 maj 1933, som var en aftale mellem Sveriges socialdemokratiska arbetareparti (SAP) og Bondeforbundet om den økonomiske politik. Baggrunden var dels den belastende landbrugskrise og dels arbejdsløsheden som flere år plaget landet. I Tyskland havde håbløsheden ført til nazisme , og i Sverige hengav sig endnu flere til at anbefale lignende forslag på løsninger.\nEfter valget til rigsdagens andet kammer 1932 var socialdemokraterne blevet størst parti med 41,7 procent af stemmerne og fået 104 af dem totalt 230 mandaterne i andet kammer. Per Albin Hansson havde indledt sin første regeringsperiode med en minoritetsregering og havde brug for støtte for at få sit budget igennem [1 ] .\nSAP fik sit krav på støtte igennem til arbejdsløshedens bekæmpelsen, men ikke obligatorisk arbejdsløshedsforsikring, og afskaffende af Arbetslöshetskommissionen . Som modpræstation måtte SAP acceptere at en del offentlige arbejder ( nødhjælpsarbejder) blev betalt lavere end på det åbne arbejdsmarked. Bondeforbundet fik også igennem højere pris på smør og en udbygning af den tidligere påbegyndte landbrugsregulering (se studehandel).\nDe hovedagerende var skåningerne Axel Pehrsson-Bramstorp (Bondeforbundet) og socialdemokraterne Per Edvin Skjold og Per Albin Hansson . Sammenkomsten var blevet inspireret af danskernes tidligere opgør mellem arbejder- og bondepartierne den 29-30 januar samme år. (Nogle år senere lignende aftaler konkluderet Finland).\n^ Tomas Linnala: " Studehandel - så funker det" https: // www.avanza.se/placera/redaktionellt/2014/09/17 / studehandel-sa-funkar-det.html\nPopulær historie, 5 juli 2000\nDenne artikel om Sverige i 1930'erne mangler væsentlig information . Du kan hjælpe til ved at tilføre en sådan .\nOversættelsesdato: 2017-04-26 21:40:17


Køb Muuto E27 ← Stort udvalg med hurtig levering - Folkegaven\nHjemKøb Muuto E27 ← Stort udvalg med hurtig levering\nKøb Muuto E27 ← Stort udvalg med hurtig levering\nInternet outlets med muuto e27\nLuxlight.dk er pt. iblandt de største e-shops med lamper og belysning. Netshoppens sortiment udgøres af omtrent 3000 produkter fra flere mærker. Webshoppens Trustpilot-evaluering på 8,6 ud af 10 bevidner god kundetilfredshed. Vurderingen er baseret på 18 ratings, hvoraf 15 af disse er 5-stjernede. På Facebook er 1864 personer tilhængere af Luxlight.dk, og herpå har forhandleren modtaget 5 anmeldelser med en middel rating på 5 af 5, som ligeså er yderst beundringsværdig.\nLampemesteren.dk er pt. imellem de førende online webshops med lamper og belysning. Netbutikkens sortiment indeholder omtrent 9000 varer fra en række mærker. Netshoppens Trustpilot-bedømmelse på 9,5 ud af 10 tilkendegiver en høj grad af kundeloyalitet. Tallet er baseret på 1574 anmeldelser, hvoraf 1352 af disse giver topkarakter. På Facebook er 38692 mennesker fans af Lampemesteren.dk, og herpå har virksomheden modtaget 80 bedømmelser med en middel vurdering på 4,7 af 5, som ligeså er ret så flot.\nAndLight.dk er pt. en af de største online selskaber med lamper og belysning. Webbutikkens udvalg udgøres af flere end 6000 produkter fra flere brands. Firmaets Trustpilot-evaluering på 9 ud af 10 viser enorm kundetilfredshed. Vurderingen er baseret på 840 ratings, hvoraf 720 af dem giver topkarakter. På Facebook er 11650 mennesker fans af AndLight.dk, og herpå har virksomheden modtaget 24 ratings med en gennemsnitlig bedømmelse på 3,6 ud af 5, hvilket ligeså er ekstremt flot.\nLamper.dk er aktuelt imellem de mest populære online varehuse der sælger lamper og belysning. Forhandlerens udvalg indbefatter opimod 3000 produkter fra flere brands. Firmaets Trustpilot-bedømmelse på 8,6 af 10 manifesterer stor kundetilfredshed. Ratingen er baseret på 67 evalueringer, hvoraf 48 af disse er 5-stjernede. På Facebook er 369 brugere fans af Lamper.dk, og herpå har firmaet modtaget 13 ratings med en gennemsnitlig rating på 4,3 af 5, hvilket tillige er aldeles imponerende.\nLysmesteren.dk er aktuelt imellem de førende internet varehuse med lamper og belysning. Virksomhedens sortiment indeholder flere end 5000 produkter fra en række producenter. Virksomhedens Trustpilot-bedømmelse på 6,5 af 10 manifesterer stærk kundetilfredshed. Ratingen er baseret på 370 evalueringer, hvoraf 264 af dem er 5-stjernede. På Facebook er 85152 mennesker tilhængere af Lysmesteren.dk, og herpå har virksomheden modtaget 104 evalueringer med en middel bedømmelse på 4,7 ud af 5, som tillige er aldeles overlegent.\nMuuto E27 købes hyppigt\nEn stor portion e-forretninger foreslår heldigvis et stort udvalg af leveringsmidler. En af de mest populære er i dag at få leveret til et udleveringssted, og så henter du bare de købte varer når det passer dig bedst. Den er nemlig meget smertefri, samt ofte tilmed den mest letkøbte leveringsudgave.\nDu kunne derudover planlægge at få det leveret til din hjemmeadresse eller ud til din arbejdsplads. Den viser sig gennemsnitligt en tak mere omkostningsfuld, men samtidig yderst smart. Den mest prisbevidste leveringsmåde af muuto e27 vil dog utvivlsomt være selv at hente ordren, men den løsning står og falder med at du lever med kort afstand til muuto e27 online butikkens tilholdssted.\nFragtperioden er selvfølgelig ret så essentiel i tilfælde af at man absolut skal bruge produktet med det samme, og med det formål er det helt essentielt at du gransker den estimerede leveringstid ved det respektive produkt.\nEn del muuto e27 shops på nettet yder levering på næstkommende hverdag på mange af deres varer, men vær opmærksom på at det er påkrævet at transaktionen gennemføres forud for et fast klokkeslæt, med det formål at de med sikkerhed kan nå at få muuto e27 klar inden de pakkeansatte har fyraften.\nEn hel del internet selskaber sikrer fragt uden betaling, men i mange tilfælde kun hvis man shopper for et fastslået beløb. I øvrigt skal du tage den prisbilligste metode til levering, som oftest – ligegyldigt om man opholder sig nær Herning, Aabenraa eller Jyllinge – vil være at få leveret ordren til en pakkeshop.\nDet har vist sig at være ret så let gængeligt for internetbrugere at vurdere prisniveauet på muuto e27 på diverse internet outlets, og med det motiv har en lang række internet foretagender fundet det nødvendigt at stampe prisniveauet på deres varer – til drenge og piger, og samtidig til voksne – markant, og endda nogle gange frembyde gratis levering.\nMen det kan alligevel blive profitabelt at efterprøve enkelte e-forhandlere efter muuto e27 udsalg forinden du bestiller, så man er skråsikker på at skaffe sig den laveste pris.\nDu må blot være klar over, at såfremt en e-butik tilbyder muuto e27 til salg for en pris der er utopisk overkommelig, burde det for det meste være et bevis på en svindel webbutik. Bestillinger med betalingskort er trods alt dækket ind under en bestemmelse, hvilket bistår dig som kunde overfor uoprigtige online butikker.\nVi slår generelt et slag for shopping med kort eller betalinger med mobilen. Som en alternativ mulighed burde du udnytte en afbetalingsordning fra for eksempel ViaBill, hvis du foretrækker at finansiere omkostningerne af flere omgange.\nForud for at nogen bestiller muuto e27 i en online forretning kunne man reelt tage stilling til butikkens betingelser, dog er det uden tvivl en tidskrævende opgave.\nEn nemmere løsning kan derfor være at kontrollere om online forhandleren er støttet af e-mærket, siden det burde være et billede på at online firmaet adlyder de danske love, udover at internet forhandleren rutinemæssigt ses til af fagmænd der er inde i lovene på området. Det er en rigtig god lejlighed til støtte, såfremt du møder problemstillinger ved din shopping.\nYderligere støtter vi at kunden er vaks omkring de mest vedkommende vilkår der kan håndhæves i forbindelse med købet, som eksempelvis den ombytningspolitik på muuto e27 online forhandleren tilsikrer. I relation til det er det ligeledes vigtigt, at man stadig bevarer ens e-mail kvittering, så man fremadrettet vil kunne bekræfte sin ordre, om du er på indkøb til en herre eller dame.\nTrustpilot byder på fuldt ud pålidelige chancer for at se nærmere på adskillige tidligere konsumenters ratings og derfor anbefaler vi, at du verificerer e-shoppens muuto e27 ratings forud for at du placerer din ordre.\nFacebook medfører for øvrigt regulære fantastiske genveje til at få en idé om online webshoppens popularitet. I øvrigt er der faktisk netshops som tilbyder kunderne at meddele en omtale af virksomhedens service, hvilket tilmed kan tages i brug til at afveje tidligere kunders oplevelser.\nDenne side finansieres af annoncer. Vi har samarbejdsaftaler med en mængde online virksomheder idet vi publicerer butikkernes produkter, og tager honorar under forudsætning af at en bruger fra vores side fuldfører en ordre.\nViden om muuto e27 og e-butikker understøttes løbende, men vi ønsker ikke at tage ansvar for modifikationer der måtte være realiseret siden vi nyligst opdaterede de viste oplysninger.


New Balance sneakers dame | Shop NB sneakers dame »\nNew Balance sneakers dame – moderigtige sneakers\nAt vælge det rigtige fodtøj kan nogle gange være svært. Fodtøjet skal både været noget som er behageligt at have på, det skal være i en god kvalitet, så det kan holde til hvad dagen byder på, samt sidst men ikke mindst skal det være designmæssigt flot og passe til den nuværende mode. Alle disse bokse kan New Balance sneakers dame krydse af. New Balance sneakers dame er med sine mange lækre features enormt bagehagelige at have på. Det er features som en blød mellemsål, støttende og støddæmpende teknologier og støttende hælkapper. New Balance sneakers dame er også fremstillet i fremragende kvalitetsmaterialer, der er med til at sikre dig en tætsiddende og fleksibel pasform, som din fod vil elske.\nTil sidst er New Balance sneakers dame moderigtige og har nogle enormt flotte designs, der uden tvivl vil falde i din smag. Skoenes lækre designs afsluttes med en lækker New Balance logo grafik. Køb dine nye New Balance sneakers dame allerede i dag hos SPORT 24.\nNå dine mål med New Balance\nHos New Balance er deres mål at hjælpe dig med at opnå dine mål, uanset hvad de måtte være. Det vil sige, at uanset om du er professionel atlet og dit mål er at slå rekorder og vinde en masse medaljer, eller om du bare træner for at blive sundere, få en ny PR, så er New Balance med dig hele vejen til dit mål. Virksomheden stræber nemlig efter at nå den perfekte kombination af funktion og mode, der giver dig den ydeevne og teknologi du har brug for, samt den designstil du ønsker dig. Denne passion for deres kunder, ses tydeligt i New Balance sneakers dame, hvor alle de lækre detaljer er lavet for dig og til dig. Så gå ikke glip af dine nye lækre New Balance sneakers dame – køb dem hos SPORT 24.\nKøb trygt dine New Balance sneakers dame hos SPORT 24\nKøb trygt dine New Balance sneakers dame hos SPORT 24. Med afsendelse indenfor 1-2 hverdage er du sikret en lynhurtig levering – og med 365 dages returret kan du altid føle dig tryg. Vi tilbyder også gratis fragt, som en del af vores Klub SPORT 24 kundeklub. Dette er blot en af mange fordele, som du ikke bør gå glip af - så skynd dig at tilmelde dig vores kundeklub. Vi er hos SPORT 24 altid klar til at hjælpe dig.


15. februar // JJ PAULO + Support: Dj Mof!yah & JuWehl | Templet\nJJ PAULO + Support: Dj Mof!yah & JuWehl\nLØRDAG 15. FEBRUAR 2020 KL. 21.00\nDen talentfulde dansk/tanzanianske sanger og producer er aktuel med Ep’en, “BUJORAM”!\nMed sine varme afrikanske grooves blandet med iskolde trap-beats lægger unge JJ Paulo en helt ny lyd som verden har ventet på! EP’ens navn “BUJORAM” kommer af JJ Paulos fødenavn Joram blandet med fødebyen Bujora i Tanzania. I 2019 har live-kalenderen har været fuld med en vellykket forårstour som support for Wafande samt festivaljobs i hele Skandinavien. JJ Paulo har lige holdt så sin første headlinerkoncert, på et tæt på udsolgt Beta!\nDen nye kvindelige afro DJ har bragt varme toner på adskillige dansegulve selvom hun er ny på scenen! I år har hun spillet på festivallerne Distortion og Couleur Café samt diverse klubber som Rust og Chateau Motel. Derudover har hun også spillet sine sets i Sverige. Hun bruger sine rødder i Rwanda som inspiration og bevæger sig derfor rundt i genrer som afrobeats, hip hop og dancehall. Hendes passion for DJing er kærligheden til afrikansk/afroamerikansk musik samt at frembringe kvindelig DJs i Danmark.\nVidundergrunden på P3 udråbte ham velfortjent som “Danmarks svar på John Legend” og vi kunne ikke være mere enige. Den unge JuWehl udgav sin debut EP i foråret på det Berlin-baserede hiphop label Krekpek Records og har siden spillet på nogle af Berlins hotteste undergrunds-scener. JuWehl har ny musik på trapperne og er klar til at tage Danmark med storm.


Tilsynserklæring for skoleåret 2016/17 – Friskolen i Thorlund\nTilsynsrapport for Friskolen i Thorlund, skolekode 625005. Udarbejdet april 2017 af certificeret tilsynsførende Peter Astorp.\nTilsynsbesøg: 12. januar og 31. marts.\nDenne tilsynsrapport er udarbejdet i henhold til ”Bekendtgørelse af lov om friskoler og private grundskoler m.v.” (LBK nr. 665 af 27/6 2005) § 9, stk. 2.\nTilsynet ved en friskole er delt ud mellem forældre, bestyrelse, skoleleder og den eller de tilsynsførende, der er valgt på skolens generalforsamling.\nDet overordnede formål med tilsynet er at sikre, at skolens almindelige virksomhed og undervisning står mål med folkeskolens virksomhed og undervisning.\nForældretilsynet foregår ved, at man som forældre tager del i og interesserer sig for barnets skolegang, kommer jævnligt på skolen og deltager i skolens liv med forældremøder, samtaler, klasse -arrangementer, skolefester og øvrige arrangementer ved skolen, herunder naturligvis skolens generalforsamling.\nDen valgte tilsynsførende skal særligt fokusere på, om elevernes undervisning i dansk, regning/matematik og engelsk samt skolens samlede undervisningstilbud ud fra en helhedsvurdering står mål med, hvad der almindeligvis kræves i folkeskolen.\nEndvidere har det i de seneste år været således, at en tilsynsførende ved en friskole skal være certificeret af Undervisningsministeriet.\nSiden generalforsamlingen sidste år er der igen sket ændringer af lovgivningen omkring tilsynet på de frie skoler.\nDet betyder blandt andet, at en tilsynsførende højst må føre tilsyn ved en skole i sammenlagt 6 år af en 11 års periode. Denne bestemmelse træder i kraft 1. januar 2018 og betyder derfor, at jeg højst kan føre tilsyn med Friskolen i Thorlund frem til denne dato.\nI den nye lov står også, at den tilsynsførende skal orienteres om, hvorvidt skolen har modtaget donationer på mere end 20.000 kr. I givet fald skal donor og beløb oplyses. Jeg har ikke modtaget oplysning om noget sådant.\nJeg har i dette skoleår som nævnt i overskriften besøgt skolen to gange. Det har været to meget forskellige besøg, der rigtig godt illustrerer den alsidighed, der er i skolens undervisning. Den første gang var nemlig en ”almindelig” skoledag med skemaopdelt timeplan, og den anden var afslutningen på en uges arbejde med Oceanien.\nSkoledagens indledning med morgensangen, fælles beskeder m.m. er en vigtig del af det fælles liv. Alle får set hinanden, hvem mangler evt., hvem ser ud til at være lidt træt, eller……..\nOg så går alle ud til læsebåndet, hvor roen fra morgensangen forlænges og skærper opmærksomheden på, at skoledagen nu er begyndt.\nI mellemgruppens matematiktime arbejdes der med målestoksforhold. Hvor meget er 1 cm. i virkeligheden, når målestoksforholdet er 1:100? De fleste fanger det rimelig hurtigt og får tegnet ind på den plan over Veronikas værelse, som de har fået udleveret. Der skal flyttes om, og kan sengen nu stå der, hvor den skal, eller er det nødvendigt at stille den et andet sted?\nDet kræver omhyggelighed at få lavet pæne tegninger, og nogle gange må der viskes ud for at få det hele til at lykkes.\nDer er en god stemning med en tilpas arbejdsuro, og der er passende hjælp til de elever, der har brug for det.\nStoregruppen arbejdede med klimazoner og plantebælter og var meget optaget af det. Det er også spændende at lære om sammenhængene mellem klimaet og de forskellige planter, om hvorfor noget hedder kystklima og noget andet er fastlandsklima. Der var gode spørgsmål og gode forklaringer, og hele tiden en god nysgerrighed over for stoffet.\nMinigruppen var nået til bogstavet ”f,” og der går hurtigt sport i at finde ”f – ord” på det udleverede ark. I den alder er noget af det bedste dog at få lov til at farve bogstaverne og se, om man kan holde sig inden for stregerne.\nTegninger af familierne i engelsktimen i lillegruppen giver hurtigt meget at tale om: Hvor mange personer er der, hvor mange af hvert køn, hvilken hårfarve har de, hvilken farve tøj har de på? Mange, men enkle spørgsmål, der giver anledning til at høre mange ord på engelsk, og nogle af dem sætter sig fast fra gang til gang, så de bliver en del af det aktive ordforråd. Der kan skabes megen god undervisning ved at tage udgangspunkt i en kendt virkelighed, og det var denne time et fremragende eksempel på.\nLillegruppen havde samme dag dansk, hvor de var delt i to hold. Det ene hold arbejdede individuelt med skriftligt arbejde, og den anden halvdel spillede – legede – læste – lærte. Og en sjov øvelse, hvor de skiftevis skrev på ryggen af hinanden. Det kræver både koncentration og fortrolighed, og elevernes indgående kendskab til hinanden gjorde, at der ofte blev gættet på det rigtige ord, inden kammeraten var færdig med at skrive.\nVed morgensangen i marts var der en far på besøg på skolen. Han fortalte om, hvordan det er, når der er problemer med ens nyrer. Alle eleverne var meget optagede af at høre om det, og mon ikke nogle af de ældste efterfølgende kunne tænke lidt over, hvor meget lettere livet er, når kroppen fungerer?\nDet er godt og ret trygt at høre om sådan nogle ting, når det kan fortælles af en, man kender, og som helt tydeligt lever godt med det.\nAfslutningen af ”kontinent – ugen” med Oceanien var spændende at overvære.\nStoregruppen havde fremlæggelse for klassen, og det var tydeligt, at eleverne var spændte. Enkelte var helt klart på ”hjemmebane” og nød rampelyset, mens andre gik mere forsigtigt frem. Fremlæggelserne fik fin respons fra de andre elever, og efterfølgende små fif til evt. at gøre det endnu mere levende.\nJeg var så heldig at opleve to af de samme fremlæggelser senere, da de store elever kom på besøg ved minigruppen og gentog deres ”optræden.”\nDet var meget fint at se især den ene fremlæggelse, hvor de gode råd fra klassefremlæggelsen var blevet brugt på den rigtige måde. Det var en stolt dreng, der mærkede, hvordan han var blevet bedre og også mindre nervøs. Godt gået, – og det fik jeg heldigvis også fortalt ham.\nAt fremlægge et stof, man har arbejdet med og selv formuleret og arrangeret, er en fremragende måde at afslutte et forløb, og for mig at se, er det virkelighedens prøve. Tænk at kunne få lov til at fortælle noget man har sat sig godt ind i, for nogle klassekammerater eller yngre elever, der samtidig lærer noget, de ikke vidste i forvejen!\nDa det var fredag, var fællesspisningen udendørs, og køkkenet havde lavet mad, der let kunne indtages stående, og som samtidig gav lidt varme på den halvkolde forårsdag. Hyggeligt.\nSom det fremgår af ovenstående er det tydeligt for mig, at eleverne på Friskolen i Thorlund får en god, faglig og saglig undervisning i alle skolens fag. Desuden er det i hverdagen meget let at få øje på, at de centrale punkter i skolens formål om nærvær, gensidig respekt, trivsel og dannelse tages alvorligt af alle.\nDet faglige niveau i undervisningen er helt på højde med, hvad der kan forventes på tilsvarende klassetrin i folkeskolen, og der etableres undervisningsmiljøer der gør, at hver enkelt elev får de bedste muligheder for at tilegne sig stoffet. Det er således min vurdering, at elevernes standpunkt i dansk, regning/matematik og engelsk kan stå mål med, hvad der almindeligvis forventes i folkeskolen.\nUndervisningssproget på skolen er dansk, naturligvis undtaget i sprogundervisningen, og eleverne bliver på bedste vis forberedt til at leve i et samfund med frihed og folkestyre.\nJeg oplever fortsat skolens personale som meget positive og engagerede voksne, der i fællesskab arbejder på at skabe den bedst mulige skole for eleverne, og det er som tilsynsførende en stor fornøjelse at komme på skolen.